text:
पिताजी
पिता एकटा बच्चाके जन्म देनिहार अथवा यौन सम्पर्क वा शुक्रदान करि स्त्रिक गर्भमे बच्चाक विकासक लेल शुक्राणु प्रदान करनिहार पुरुष छी । कोनो भी बच्चाक लिङ्ग निर्धारण सेहो ओकर पिताक शुक्राणुमे भर पडैत अछि । पिता अपन शुक्राणुकद्वारा बच्चक लिङ्ग तय करैत अछि, जहिमे या त एक्स (X) गुणसूत्र (क्रोमोजोम) होएत अछि (स्त्रीलिङ्ग वाला) या वाई (Y) गुणसूत्र (पुलिङ्ग वाला)।[१]
शब्द-साधन[सम्पादन करी]
वर्तमान मैथिल शब्द पुरातन संस्कृत शब्द 'पितृ' सँ आएल अछि जेकर सजातीय शब्द हैं: लातीनी pāter (पातर), युनानी πatήp, मूल-जर्मेनिक fadēr (फादर) (पूर्वी फ्रिसियायी foar (फोवार), डच vader (फादर), जर्मन Vater (फातर))।
समानार्थी शब्द[सम्पादन करी]
- बाप
- वालिद
- बापू
- बाबा
- अब्बा
महत्व[सम्पादन करी]
रिवायती तौर पर पिताके बच्चासभ प्रति सुरक्षा, सहायता आ जिम्मेदारी वाला रवैया होएत अछि । पिता मात्र जैविक नै बल्कि पालनहार पिता सेहो भ सकैत अछि ।
सन्दर्भ सूची[सम्पादन करी]
- ↑ HUMAN GENETICS, MENDELIAN INHERITANCE retrieved 25 February 2012
बाह्य जडीसभ[सम्पादन करी]


c: text/html

text:
बिहार के तारेगना एक बेर फेर दुनिया भर मे चर्चित भ गेल अछि. तारेगना मे दुनिया के मशहूर खगोलविद् आर्यभट्ट के वेधशाला छल. आर्यभट्ट एहिठामक अपन वेधशाला सं तारा के गिनैत छलखिन्ह. तारेगना पटना सं करीब 30 किलोमीटर दूर अछि. पटना सं गया जाए के रास्ता मे ई जहानाबाद सं पहिने पड़ैत अछि. तारेगना गेल छी मुदा तारेगना के एतेक महत्व अछि ओ एहि बेर पता चलल.
असल मे 22 जुलाई के सूर्यग्रहण अछि. आओर एहि बेर ई सभ सं बेसि देर 3 मिनट 38 सेकेंड तक तारेगना मे देखल लेल मिलत. सूर्यग्रहण के ल कs तारेगना मे अखने सं दुनिया भर के खगोलविद् जुटि गेल छथिन्ह. किछ वैज्ञानिक सभ सूर्य ग्रहण के दिन सेहो अएताह. नासा के किछ वैज्ञानिक के सेहो पहुंचय के खबर अछि. खबर त इहो अछि जे किछ खगोलविद् आसमान सं सूर्यग्रहण के देखथिन्ह.
उम्मीद अछि जे 22 तारीख के करीब 50 हजार सं बेसि लोक तारेगना मे जुटताह. बिहार सरकार के तरफ सं एहि के लेल काफी इंतजाम सेहो कएल गेल अछि. लोक सभ के एहि ठाम आबय-जाए लेल कोनो दिक्कत नहि होए एहि लेल परिवहन आओर पर्यटन विभाग के तरफ सं विशेष पैकेज बनाएल गेल अछि. तागेरना मे ओतेक लोक अएताह... एकरा देखैत प्रशासन के तरफ सं साफ- सफाई... सड़क... बिजली... पानी सभ पर विशेष ध्यान देल जा रहल अछि. लोक सभ के... देशी-विदेशी मेहमान सभ के कोनो दिक्कत नहि होए एहि लेल मुख्यमंत्री खुद सेहो तारेगना मे ग्रहण के समय रहताह. स्थानीय लोक सेहो देश-विदेश के लोक सभ के आबय सं खूब खुश छथिन्ह आओर दिल खोलि के स्वागत-सत्कार मे लागल छथिन्ह.
लोक सभ सूर्यग्रहण नीक सं देख सकथिन्ह आओर खगोलविद् सभ नीक सं अध्ययन करि सकथिन्ह... एहि लेल विशेष इंतजाम कएल गेल अछि. कई तरहक उपकरण... यंत्र सभ लगाएल गेल अछि. ओना त दुनिया भर के लोक एहिठाम पहुंच रहल छथिन्ह सूर्यग्रहण देखय लेल... मुदा ओ सभ देखय लेल अपना संग विशेष तरहक मशीन... उपकरण... यंत्र लाएल छथिन्ह. अहां सभ सेहो बिना कोनो यंत्र के... बिना विशेष चश्मा के नहि देखय के कोशिश करब. पूर्ण सूर्य ग्रहण के ओना देखला पर आंखि खराब भ सकैत अछि. पूरा सावधानी बरतय के जरूरत छै. तारेगना मे सरकार के तरफ सं 20...30 रूपया मे विशेष चश्मा उपलब्ध कराएल जा रहल अछि.
पटना तारामंडल मे सेहो विशेष व्यवस्था कएल गेल अछि. तारेगना के संग-संग पटना मे सेहो खगोलविद् के जमावड़ा लगि रहल छनि. एहिठाम के गांधी मैदान... श्रीकृष्ण साइंस सेंटर मे सेहो कई तरहक इंतजाम कएल गेल अछि. कइटा दूरबीन लगाएल गेल अछि. प्रोजेक्टर लगाएल गेल अछि. सूर्यग्रहण ओना सूर्य आओर पृथ्वी के बीच चंद्रमा के अएला सं होएत अछि...आओर आमतौर पर करीब डेढ़ साल मे एक बेर सूर्यग्रहण लगैत अछि.

robotstxt: allowed

filter: keep


text:
राजनीति में इहे होइछै !
राजनीति में नहिं कोई दोस्त होइत अछि नहिं कोई दुश्मन. मौका पर जे संग देय से दोस्त... नहिं तs दुश्मन. सभगप्प मौकापरस्ती के होई छै. मौका परल नहिं कि सभ सं नीक दोस्त... दुश्मन बनि गेल आओर सभसं बड़कादुश्मन खांटी दोस्त. किछ समझि में नहिं आबैत छै. एक दोसरा के सम्मान सेहो खत्म भेल जाइ छै. राजनीतिकमजबूरी अपन जगह छै. मुदा आब राजनीति एकटा जोड़तोड़...खरीद फरोख्त के बाजार बनि गेल अछि. सभककोशिश एकटा रहैत अछि कोनो तरहे हाथ में सत्ताक सूत्र बनल रहय... कोनो तरहे सत्ता बनल रहय. चाहे ओकरालेल किछओ किएक नहिं करय पड़य. राजनीति में अखनो बड़ नीक लोक सभ छथिन्ह मुदा किछ एहनो लोक सभआबि गेलाह अछि जिनका कारणे राजनीतिक स्तर गिरल अछि. पहिने राजनेता ओहन लोक बनय छलाह जेशुरूए सं सामाजिक कार्य... समाजसेवा... जनसेवा में लागल रहैत छलाह. ओ एकटा विचारधारा लs कs चलैतछलाह. अपन विचारधारा के लड़ाई लड़ैत छलाह. किछ खास मकसद लsक चलय छलाह. जनता आओर राज्य केखुशहाली पर हुनकर नजर रहय छल. एहि लड़ाई के कारणे इलाका के बच्चा-बच्चा हुनका संग दैत छल. गाम-गामघर-घर के लोक सभ सम्पर्क में रहैत छलाह. हुनकर सभ सं बड़का चिंता रहैत छल जे ओ जनता के उम्मीद परकेना खरा उतरताह. लोकक दुख-दर्द के ओ अपन दुख-दर्द समझय छलाह.
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
मुदा आब पूरा ध्यान अपना ऊपर रहय छन्हि. आई काल्हि के नेता के देखिऔ. तीने-चारि साल में हुनकर आमदनीसौ... हजार गुना बढ़ि जाइ छन्हि. एकटा छोटका घर सं कइटा बंगला... फ्लैट बनि जाइ छन्हि. फार्म हाउस आ मॉलबना लैत छन्हि. सीबीआई आ कोनो जांच होय कोनो फर्क नहिं पड़ैत छन्हि. विरोध में रहला पर जांच शुरू आसमर्थन में अएला पर सभ जांच कोठी तर में चलि जाइ छनि.
आई काल्हि सरकार बचाबय के लेल यूपीए के नेता सभ जोड़तोड़...गुणा-भाग में लागल छथि. सभक चिंता किसरकार के केना बचावल जाय. एक-एक सांसद के खोजय जाय लागल अछि. सरकार के संकटमें आबय सं कइतरहक संकट आबि गेल अछि. सरकार के ध्यान पर देशक कामकाज सं हटि सरकार के बचाबय पर आबि गेलअछि. बाजार सेहो डगमगा हरल अछि. मुदा सभस बड़का बात ई छै जे जेहि मुद्दा पर लेफ्ट सरकार सं समर्थनवापस लेलक अछि ओ नवका मुद्दा नहिं अछि. मुदा टांग खींचलक चुनावक समय करीब अएला पर. चारि सालजतेक मलाई खाय के छल खइलकि आब मैदान में सेहो जयबाक छन्हि... कोन मुंह लsक जएताह. बहाना नीकभेटल. अमरीका संग परमाणु डील. कांग्रेस सेहो चाहैत छल जे किछ एहन होय जाहि सं लोक महंगाई के बिसरिदोसर मुद्दा में भटकि जाय. लेफ्ट ई मौका द देलक. एहि मौका के तलाश में समाजवादी पार्टी सेहो छल. बसपा केप्रहार सं हुनकर हालात नहिं घरक नहिं बाहर वाला रहि गेल छल. बसपा सेहो ओहि समय कांग्रेसक समर्थन संसमाजवादी पार्टी के खिलाफ जोर- शोर सं अभियान चलैने छल. मुदा लेफ्ट आ बसपा के हटिते समाजवादी पार्टी केलेल जेना छिंका टुटल आ ओ तुरंते लपकि लेलाह. जे अमर सिंह कांग्रेस के नाम आबिते बिदकि जाइ छलाह आईओ ओहि पार्टी के तारणहार बनि गेलाह अछि. कहय छथिन्ह किछ भs जाइ सरकार के नहिं गिरय देबय. जेसीबीआई काल्हि तक मायावती के समर्थन के समय समाजवादी पार्टी के परेशान करय छल आब उहे सीबीआईसामाजवादी पार्टी के कांग्रेस के करीब आबिते मायावती के खिलाफ मामला उठाबय लागल.
बड़ घोंच छै औ... किछ समझि में नहिं आबैत छै. आई गरिअएलौं काल्हि गठजोड़ कएलौं. एतेक जोड़तोड़ होय छैकि सभ किछ ओझरा जाइ छै. अपना सभ ओझराइल रहय छी आ ओ सभ हमरा सभके कठपुतली जकां नचाबैतरहैत छथि. अपना के गरीब लोक के संगी... पहरुआ कहय वाला लेफ्ट अखन महंगाई पर चुप्पी साधने अछि. लेफ्टके डील सं बेसि महंगाई पर समर्थन वापस लेबाक चाहि छल. मुदा चारि साल सरकार के हर गलत-सही में संगचलल... साथ देलक. आब जखन चुनाव में किछ दिन रहि गेल अछि तs धोंस दिखा रहल अछि. समाजवादी पार्टी केसेहो लगैत अछि मायावती सं बचय के लेल कांग्रेस के संग जरूरी अछि आओर जहां तक चुनाव के गप्प तs यूपी मेंकांग्रेस के कोनो खास असर चलय वाला नहिं अछि... यूपी में या तs बसपा या सपा... तेसर पर बीजेपी ओकर बादकांग्रेस. सपा के लगैत अछि जे अखन कांग्रेस के दामन थामने नुकसान नहिं फायदा अछि. त सभ बात फायदा-नुकसान पर आबि जाइत अछि.
एतबा सभ के बादो हम सभ हुनका सभ के समझि नहिं पाबैत छी. चुनावक समय... वोटक समय सभ भूलि जाति- पाति में...भाई भतीजावाद में भटकि जाइ छी. ध्यान रखल जाई उम्मीदवार कोनो दल के किएल नहिं होय ... जेनीक उम्मीदवार होय हुनके चुनि अपन प्रतिनिधि बनाउ. ...
Subscribe to: Post Comments (Atom)


text:
रवि दिन सामा चकेबा
रवि दिन तारीख 6 सितम्बर के दिल्ली मे मैथिली नाटक सामा चकेबा होबय जा रहल अछि. ई नाटक मणिपद्म जयंती पर मिथिलांगन के तरफ सं कएल जा रहल अछि. नाटक मंडी हाउस के एलटीजी थियेटर मे होएत. लेखक छथिन्ह रोहिणी रमन झा... नाटक के निर्देशन करथिन्ह संजय चौधरी जी आओर संगीत देथिन्ह श्री सुन्दरम जी. संजयजी के 'किम्कर्तव्यविमुढ' आओर 'उगना हॉल्ट' नाटक देखय लेल मिलल अछि. हिनकर निर्देशन मे भेल मंचन एकदम कसल रहय छनि. लोक के बान्हले रहय छथिन्ह. लोक सभ सेहो अपन-अपन सीट सं चिपकल रहय छथिन्ह.
दिल्ली मे मैथिल भाई-बहिन लोकनि के लेल ई अपन माटि के याद करय के एकटा नीक अवसर अछि. बेसि सं बेसि संख्या मे एहिठाम आबय के कोशिश करिऔ जेहि सं कलाकार सभ के प्रोत्साहन मिलय. हुनका सब के लागन्हि जे हमर उत्साह बढ़ाबय वाला लोक के एहिठाम सेहो कोनो कमी नहि अछि. हमहुं आयब... लोक सभ के सेहो कहि रहल छिएन्हि जे अहां सभ सेहो आउ. गाम-घर सं बाहर मैथिली... मिथिलाक किछ होएत अछि त लगैत अछि जेना गामे-घर पहुंचि गेलहु. फेर अपना दिस के लोक सभ सं मिलय के सेहो ई एकटा नीक मौका दैत अछि. एहि ठाम आबि के कइटा पुरान दोस्त...चिन्हार वाला लोक सभ मिलि जाए छथिन्ह जिनका सं कई- कई साल सं कोनो भेंट-घांट नहि रहय छनि. त पहुंचु मंडी हाउस... एलटीजी थियेटर सांझ 6 बजे.
LTG, Coporsnica Marg, Mandi House, Delhi
on Sunday 06, September 09
at evening 6 pm
हमर ईमेल:-hellomithilaa@gmail.com
Subscribe to: Post Comments (Atom)


text:
प्रेमक साक्षात मूर्ति... हुनकर रूप यौवनक आभा छनि-छनि कs गुलबिया साड़िक तर सं बहरा रहल छल. ताड़क तरकून के डाभ जका डबडबाइत यौवन केहुना क आंचर सं संभारने छलीह. लागैत छल बटन तोड़ि आब बाहर आएल... तब बाहर आएल. हुनकर सम्मुन्नत अञ्चल रेखावली देखि हमर छाती पर सांप लोटय लागल.
हुनकर फोटो के रूप माधर्य मे हम एतेक तल्लीन भs गेलहुं जे हमरा प्रतीत भेल जे ओ साक्षात हमरा समक्ष ठाड़ छथि. आ कहि रहल छथि... कि देख रहल छी ? ... आगां आउ. रस सं भरल ई लाल-लाल ठोर अहिं के लेल अछि. हमर गालक लालिमा... ई रूप-यौवन सभ अहिं के लेल अछि. डरू नहिं... आगां बढुं. हमरा अपन आंलिंगन मे ल लिअ. अपन बांहि मे भरि हमर अतृप्त यौवन के तृप्त करि दिअ. जन्म-जन्म सं पिआसल एहि नवयौवना के पिआस बुझा दिअ. हमरो उत्साह बढ़ल... किछ हिम्मत आएल. मन भेल जे कम सं कम हुनकर चेरी सन ठोरक स्वाद त ल लेल जाय. प्रेमक प्रथम निशान हुनकर खिलल अधर पर द त देल जाय.
हम फोटो के साक्षात हुनका समझि चुमय लेल आगां बढ़य लगलौं. एतबा मे फोनक घंटी बाजि उठल. हमर तंद्रा भंग भs गेल. हम अपन स्वपन सं जागि उठलौं. दिल ऐना धधकय लागल जेना दिवाली मे चारि दिन पहिने सं फुलाएल हुक्कालोली सलाइयक काठी देखते धधकि उठैत अछि. ओह... एहन मधुर सपना सं जगा देलक. ई सार फोनो के अखने बजय के छल. मन भेल जे उठा कs जोर सं पटकि कs फोड़ि दी. मुदा ओम्हर सं मामाजी के आवाज सुनि मन मसौसि कs रहि गेलौं.
मामाजी सेहो बिआहे के बात लs कs फोन कएने छलाह. हुनकर गप्प सुनि तमसाएल मन किछ शांत भेल. बिआहक गप्प सुनय मे नीक लागय लागल. कहय लगलाह... मनीगाछी के वीरेन्द्र बाबू के भेजने छलीअह. मिलल होतुन्ह. जेहि प्रयोजन सं बायोडाटा अहां के देल गेल अछि ओकरा साकार करबाक कोशिश करिऔं. नीक गप्प त ई अछि जे लड़की सेहो दिल्लीए मे काज करय छथीह. बायोडाटा सं हुनकर नंबर ल अहां हुनका सं कंटेक्ट करू. मेलजोल बढाउ. हुनका बारे मे बेसि सं बेसि जानय के कोशिश करु. फेर अहां छोटका भाय सेहो लाइन मे छथि. 10 बजिया गाड़ी लेट त 12 बजिया सेहो लेट भs जाएत. अहां त लेट भ गेलहुं हुनका लेट नहिं करबन्हि. करीब 20 -25 मिनट धरि ओ अपन फिलॉस्फी झाड़ैत रहलाह. जखन हम लड़की सं सम्पर्क करबाक कोशिश करय लेल तैयार भेलहुं... तखन फोन धरलाह.
मामाजी के फोन रखलाह के बाद हम लिफाफा सं बायोडाटा निकालि भावी पत्नी के बारे मे जानकारी एकत्रित करय लगलौं. पता चलल जे हुनकर शुभ जन्मदिन आबय वाला छनि. आब हमरा हुनका फोन करय के लेल बहाना आओर दिन दुनु भेट गेल. हम तय कएलौं जे हुनका जन्मदिनक तोहफा जरूर देब. आब हमर पूरा ध्यान एहि पर लागि गेल जे आखिर प्रथम मिलन मे हुनका कि गिफ्ट देल जाय.


text:
देश में पहिल बेर जैव ईंधन सँ उड़ल विमान
नई दिल्ली । अपन देश भारत सोम दिन जैव ईंधन सँ विमान उड़ाकय ओहि गिनल-चुनल देश में शामिल भेल जिनका सबलग ई क्षमता छनि। निजी विमानन कंपनी स्पाइसजेट के बॉम्बार्डियर क्यू 400 विमान जैव...
पहिल बेर भेल उत्तर कोरिया आ अमेरिका क बीच करार
70 साल सँ दुश्मन देश क बीच पहिल मुलाकात अमेरिका आ उत्तर कोरिया बीच पहिल बार कोनो करार, ट्रम्प सँ पहिने 12टा राष्ट्रपति रहलथि नाकाम समदिया सिंगापुर । 70 साल सँ दुश्मन रहल अमेरिका आ उत्तर कोरिया...
दुनियाँ के टाप-2000 लिस्टेड कंपनी सबमें भारत के 58
फोर्ब्स क सूची : टाप-10 भारतीय कंपनी सबमे तीनटा पेट्रोलियम कंपनी आ तीनटा बैंक शामिल अछि समदिया न्यूयॉर्क । दुनियाँ क पैघ लिस्टेड 2000 कंपनी सबमें भारत क 58 कंपनी कए जगह भेटल अछि । अमेरिकी...
देशक इंटरनेशनल एयरपोर्ट्स के ‘ड्यूटी फ्री स्टोर्स” सँ खरीदारी पर देबय पड़त जीएसटी :...
नई दिल्ली : देश के सब इंटरनेशनल एयरपोर्ट पर स्थित "ड्यूटी फ्री" स्टोर्स सँ खरीदारी करयवला इंटरनेशनल पैसेंजर्स के जीएसटी (समान एवं सेवा कर) देबय पड़तनि। "आथिरिटी एंड एडवांस रूलिंग-(एएआर)" स्पष्ट कयलक कि जीएसटी के...
आर्थिक अपराध अध्यादेश कए भेटल मंजूरी, नीरव-माल्या सनके भगोड़ा पर कसत सिकंजा
मणिभूषण राजू नई दिल्ली : महामहिम राष्ट्रपति श्री रामनाथ कोविंद रवि दिन आर्थिक अपराध अध्यादेश के मंजूरी देलथि। आब एहि अध्यादेश के लागू होबाक पश्चात सरकार आब आर्थिक अपराध करयवला सबके सख्ती सँ निपटि सकैत अछि।...
दुनू मिथिला कए जोड़त सरकारी बस सेवा
मधुलता मिश्र पटना । सीता क जन्म भूमि जनकपुर आ काठमांडू स्थित पशुपतिनाथ धामक दर्शन आब श्रद्धालु सब लेल आसान भ जाएत । पटना आ बोधगया से नेपालक जनकपुर धाम आ पशुपतिनाथक लेल सीधा सरकारी...
२०१७ क नेपाली विद्यापति मैथिली पुरस्कार रोशन जनकपुरी कए
राजविराज । नेपाल सरकार दिस स स्थापना कैल गेल नेपाल विद्यापति पुरस्कार कोष एहि वर्षक लेल विभिन्न बिधाक मैथिली पुरस्कार पाँच गोटे साहित्यकार कए प्रदान करबाक घोषणा केलक अछि । नेपाली दू लाख रुपैया नगद...


text:
कतेक रास बात: ०९.२००६
हमर असल नाम मनीष झा थिक. गाम चतरा, बेनीपट्टी ब्लोक, मधुबनी. सतमा क्लास धरि गामक स्कूल में, तकरा बाद दसमा क्लास धरि बन्गालक जलपाईगुडी जिला में, तकरा बाद बारहम क्लास धरि मध्य प्रदेश में जबलपुर में हमर पढाइ लिखाइ भेल अछि. आजुक ९० प्रतिशत मैथिल नवयुवक सभ जकाँ हमरो मैथिलिक सीमित ज्ञान अछि. हिन्दी सहित्य में हमर रुचि बहुत पहिले सँ छल. नागार्जुन बाबाक रचना सभ पढलाक बाद हमर भावना के जेना मार्ग भेट गेलै. नागार्जुन बाबाक प्रेरणा लऽ हम मैथिलि दिस अग्रसर भेलहु. हमर छद्म नाम 'बालचन' बाबाक एक गोट उपन्यासक नाम आ तहि उपन्यासक मुख्य पात्र थिक. हमर प्रमुख उद्देश्य मिथिलाक समान्य लोकक दिन प्रतिदिन के समस्या सभक चित्रण करबाक अछि. चित्रण भरि सँ त किछु होबै बला नहि छई, तैं हेतु समस्या निवारण दिस सेहो हमर नजरि लागल अछि, मुदा किछु साल बादे हम अहि लायक होयब. पेशा सँ हम कृषि अभियांत्रिक (Agricultural Engineer) छी. अखन भा. प्रॊ. सं. कानपुर में पर्यावरण अभियांत्रिकि एवं प्रबन्धनक स्नातकोत्तर छात्र छी. अपने लोकनिक उत्साहवर्धनाक अपेक्षा अछि.
No comments:
अंतिम फेसबुक अपडेट
लेखक: आदि यायावर मूलनाम: डा. कुमार पद्मनाभ पीयूस आफिस पहुँचि गेल छलाह. सबसँ पहिने अपन लैपटॉप खोलि फेसबुक में स्टेटस अपडेट केलाह आ ...


text:
मिथिलाक किसानक संग सौतेला बर्ताव
उत्तर बिहारक कइटा इलाका अखन बाढ़ि मे डूबल अछि. लोक बाढ़िक पानि सं परेशान अछि. रहनाय... खनाय... पिनाय सं लsक दिशा-मैदान दिस जनाय तक के तकलीफ अछि. ऐहन मे भारत सरकार के मकई के निर्यात पर रोक लगयला सं मिथिलांचलक कोशी क्षेत्रक किसान परेशान छथि. कोशीक बाढ़ि वाला इलाका में मकई प्रमुख फसल अछि. लोकक खनाय... पिनाय... सभ किछ खेती पर निर्भर अछि आओर एहि इलाका के खेती आई- काल्हि बड़ किछ मकई केर खेती पर निर्भर अछि. बाढ़ि वाला एहि इलाका मे एहि नकदी फसल सं लोकक चेहरा पर खुशहाली आएल अछि. मुदा एकर निर्यात पर रोक लगला सं किसानक चेहरा मुरझा गेल अछि. जेना -तेना कोनो दाम पर अपन फसल के... अनाज के बेच रहल छथिन्ह. किएक तं बेसि दिन ओ एकरा अपना पास रखिओ नहिं सकैत छथि. बाढ़ि कनि बिसेक भेल नहिं कि सभ मकई केर भंडार पानि में बहि जाएत. मुदा किछिए किसान अपन मकई बेच सकलाह अ. ज्यादातर किसानक मकई अखनो हुनके पास छनि. व्यापारी सभ जे थोक मे किसान सं माल खरीद लैत छलाह ओ एकदमे सं हाथ खिंच लेने छथिन्ह. व्यापारी सभ के कहनाय छनि जे सरकारे रोक लगा देने छै त हम कि कs सकय छी. हम एकदम मजबूर छी. किसानक मकईक फसल बर्बाद भs रहल अछि. लाखों टन मकई रेलवे के वैगन मे... ट्रक आओर ट्रेक्टर पर लादल रखल अछि. मुदा जेहिना लादल गेल तेहिना राखल अछि. सिर्फ किसाने नहिं सभ परेशान छथि... व्यापारी... मजदूर... घोड़ा-गाड़ी वाला सभ. सभक कमाई एक दोसरा सं जुड़ल अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
एहि में अगर पूरा देश मे निर्यात पर रोक लागल रहैत त सोचलो जा सकैत छल मुदा ई रोक दक्षिण भारतक किसानक मकई पर नहिं अछि. दक्षिण के किसान के एहि सं छूट मिलल अछि. कहि सकय छी जे ई मिथिलाक... बिहारक किसान केर संग सौतेला भेदभाव अछि. आओर ई भेदभाव केंद्र् सरकार कs रहल अछि. लाखों... करोड़ों रुपया के फसल बर्बाद भs रहल अछि आ कृषि मंत्री शरद पवार सदिखन केर भांति सुतल छथि. एम्हर काने नहिं द रहल छथिन्ह. हिनका जकां खतSSमSS कृषि मंत्री आई तक भारत में शायदे कोनो भेल होताह. हिनकर नींद तखने टूटत जखन कि मिथिला में सेहो हिनकर अपन राज्य महाराष्ट्र के विदर्भ जकां किसान खुदकुशी करय लगताह. हिनकर जे करनी छैन ओ त एहने लगैत छनि. पहिने किछ नहिं करताह बाद मे लोन माफ करथिन्ह आ विदेश सं घटिया अनाज मंगाय लोक के खिओथिन्ह.
कोशी क्षेत्रक किसान सभ एहि के लेल काफी विरोध प्रदर्शन सेहो कएलाह अछि. धरना प्रदर्शन सेहो भेल. मुख्यमंत्री नीतीश कुमार प्रधानमंत्री के पत्र लिखि निर्यात पर लागल रोक हटावय के मांग सेहो कएलथिन्ह अ. प्रधानमंत्री के भेजल अपन पत्र में मुख्यमंत्री साफ कहलथिन्ह अ जे बिहार मे 17 लाख मिट्रिक टन मकई के पैदावार होएत अछि जे देश मे होय वाला मकई के पैदावार के 10 प्रतिशत अछि. आओर एकर खेती करय वाला बेसि किसान छोट किसान छथि. जिनकर सभ किछ खेतीए पर निर्भर अछि. पहिने जे मकई साढ़े सात सय रुपए क्विंटल बिकाय छल आई ओ पांच सय रुपए क्विंटल बिका रहल अछि. जाहि कारणे किसान के काफी नुकसान उठाबय पड़ि रहल अछि आब देखल जाय प्रधानमंत्री कि करय छथिन्ह. अगर ओ एहि पर ध्यान नहिं देथिन्ह त देशक खाद्यान्न सुरक्षा खतरा मे पड़ि सकैत अछि.
Subscribe to: Post Comments (Atom)


text:
एसिड प्रहार कएन्हिार पासवान पुर्पक्षक लेल जेल चलान
रौतहट १८ । पडोसी दिदी बहिनकेँ एसिड प्रहार कएने अरोपमे पकराएल चन्द्रपुर नगरपालिका–६ क रामबाबु पासवानकेँ जिल्ला अदालत गौर मंगलदिन पुर्पक्षक लेल थुनामे रखबालेल आदेश देलक अछि । आदेशक बाद ओकरा कारागार पठाओल जाएत । १८ वर्षीया सम्झनाकुमारी दास आ हुनकर १५ वर्षीया बहिन सुस्मिता कुमारीकेँ एसिड प्रहार कएने आरोपमे पासवान पकराएल छल । गत भादव २६ गते मध्य रातिमे पासवान सम्झना आ सुस्मिता उपर एसिड प्रहार कएने छल । घट्नाके ४ दिनक बाद ओ पकराएल छल । घट्ना लगले ईलाका प्रहरी चन्द्रनिगाहपुर कल डिटेल्स आ ओकर गतिविधिके आधारमे भादव ३१ गते नियन्त्रणमे लेने छल ।
अनुसन्धानसँ सेहो पासवान घट्नामे संलग्न देखलगेल ईलाका प्रहरीके डीएसपी युवराज खड्का बतओलन्हि । ‘घट्नाके राति पासवान सम्झनाकेँ लगातार फोन कएने देखलगेल अछि,’उओ कहलन्हि ,‘विभिन्न कोणसँ अनुसन्धान कएलाबाद पासवानके संलग्नता देखलगेल अछि ।’ प्रहरी कर्तव्य ज्यान आ एसिड प्रहारके मुद्दा चलओने अछि । ओ अनुसन्धानक क्रममे २४ दिन हिरासतमे बैसल छल । प्रहरीके अनुसन्धानक बाद जिल्ला सरकारी वकिलके कार्यालय मार्फत अदालत समक्ष पेश भेला बाद न्यायधिश अम्बिकाप्रसाद निरौलाके एकल ईजलाससँ मुद्दाके कामकारबाहीके लेल थुनामे राखएके आदेश देलगेल अदालतक श्रेस्तादार उप सचिव गुणराज पराजुली बतओलन्हि । ‘अदालतके आदेशक बाद पासवानकेँ जिल्ला प्रहरी कारागार पठाओत’ ओ कहलन्हि,‘एखन फैसला नहि भेल अछि । थुनामे राखि मुद्दाके काम कारबाही करबालेल आदेश आएल अछि ।’
एसिड प्रहार कएला बाद घायल सँगहि पासवान किर्तिपुर अस्पतालमे रेखदेख करबालेल सँग्हि गेल छल । ईलाका प्रहरी चन्द्रनिगाहपुरक टोली ओकरा अस्पतालसँ नियन्त्रणमे लेने छल । एसडिसँ गम्भीर घायल भेल सम्झनाके आशिन ७ गते रातिमे ईलाजक क्रममे मृत्यु भेल छल ।
सुस्मिता किछु दिन आगा ईलाजक बाद घर घुरलीह अछि । हुनकर हाथमे घाव अछि । शरीरमे एसिड पडला बाद सम्झना आ सुस्मिताकेँ चन्द्रपुर अस्पताल विशेष इलाजक लेल काठमाण्डू रेफर कएने छल ।
एसिडसँ सम्झनाके चेहरा, गर्दन, कम्मर आ छातीके भाग जरल छल । हुनका २ बेर शल्यक्रिया कएलगेल छल । चिकित्सक हुनकर शल्यक्रिया कऽ जरल भाग काटि कऽ फेक देला बादो नहि बचाबि सकल सुस्मिताके अवस्था अधिक गम्भीर नहि छल । एसिडसँ हुनकर दाहिना हाथलँगसँ काख धरि पूरा जरल छल । ५ प्रतिशत मात्र जरलासँ ओ खतरामुक्त छलीह ।


text:
पटना आ बिहटाक बीच बनत बिहार क पहिल नौ लेन सडक
रामबाबू
पटना। पथ निर्माण मंत्री नंदकिशोर यादव घोषणा कएलक जे राजधानी स्थित सगुना मोड़सँ दानापुर स्टेशन केर मध्य नौ लेन सड़कक निर्माण सेंट्रल रोड फंड (सीआरएफ) केर राशीसँ बनाएल जाएत। अहि प्रोजेक्ट पर 72 करोड़ रुपैयाक खर्चा आओत। पंद्रह-पंद्रह मीटर केर दूटा सड़क बनाएल जाएत आऔर बीचमे पांच मीटर केर सेंट्रल वर्ज मेट्रोकें लेल छोड़ल जाएत। अहि प्रस्तावित काजके स्वीकारोक्ति हेतु आवेदन सड़क परिवहन एवं राजमार्ग मंत्रालयकें पठा देल गेल अछि। बेली रोड फ्लाईओवर लगिच पाटलिपुत्र जंक्शन धरि जाए वाला 1.85 किमी सड़कक चौड़ीकरण योजनाक शिलान्यासक अवसर पर पथ निर्माण मंत्री नंदकिशोर यादव ई स्पष्ट कएलनि।
बिहटामे बनय वाला सिविल एयरपोर्ट केर ध्यानमे राखि कएक निर्णय लेल जा रहल अछि। सगुना मोड़ सँ बिहटा जाएमे जाम सँ फिरशानि नैS होय से ध्यानमे राखि कएको सड़क निर्माणकें योजना अछि। सगुना-खगौल रोडमे डीआरएम ऑफिसकें साथ वाला सड़क सेहो विकसित कएल जाएत। रेडिएंट स्कूलसँ रूपसपुर-उसरी चौककें बीच नव सड़क निर्माण कएल जाएत। शिवालासँ बिहटाकें बीच एलिवेटेड सड़कक डीपीआर पर सेहो काज शुरू भS गेल।
पथ निर्माण मंत्री कहलनि कि बेली रोडसँ पाटलिपुत्रा स्टेशन तक बनय वाला जे चारि लाइन वाला सड़कक शिलान्यास भेलाए से अहि वरख दिसम्बर धरि पुर भS जाएत। चौदह करोड़क लागतसँ निर्माण होमय वाला 1.85 किमी लम्बा सड़क पर अगिला मास सँ काज शुरू भS जाएत। अहि अवसर पर केंद्रीय मंत्री रामकृपाल यादव कहलनि कि बिहारक कएक प्रतीक्षित परियोजना केर प्रधानन्त्री मोदी अतिरिक्त राशि दS काज शुरू कराओल अछि। पाटलिपुत्र स्टेशन जाए वाला बाट एखन संकीर्ण अछि जे आब चौरगर भS जाएत।


text:
अमेरिकी कारी भालु
अमेरिकी कारी भालु उत्तर अमेरिकामे पाबल जाइवाला भालुक मध्यम आकारक प्रजाति छी । ई स्तनधारी जीव छी जे समुच्चा उत्तर अमेरिकी महादेशक सबसँ छोट मुदा बहुतेक स्थानमे फैलल प्रजाति छी । सामान्यत अमेरिकी कारी भालु सर्वाहारी होइत अछि । ई अन्य सामान्य भालुसभ जका सङ्केतक लेल दाँत वा नहसँ गाछमे खोखरि खोखरि चिन्ह बनाबैत अछि ।[१]
ई एक खतरनाक जङ्गली शिकारी जानवर छी जे घात करि अपन शिकार बनाबैत अछि । एकर शारीरिक आकार मध्यम भेला बादो एकर शारीरिक फुर्ती शिकार हल्लुक बनबैत अछि । अमेरिकाक विभिन्न क्षेत्रमे एकर वासस्थल भेला कारण सेहो एकरा अमेरिकी कारी भालुक नाम देल गेल अछि ।
वर्गीकरण[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ Garshelis, D.L., Crider, D. & van Manen, F. (2008). Ursus americanus. In: IUCN 2008. IUCN Red List of Threatened Species. Downloaded on January 27, 2009.
- ↑ Ursus americanus, Mammal Species of the World, 3rd ed.


text:
कर्जामे डूबल आईएल एंड एफएस पर केंद्र सरकार कएलक कब्जा
रामबाबू
नयी दिल्ली । केंद्र सरकार आईएल एंड एफएस केर अपन नियंत्रणमे लेलाक बाद नव बोर्डक गठन कए देलक अछि। डूबय सँ कोना बचाओल जाए से जुगत आब नवका गठित बोर्ड तय करत। मुदा अहि अवस्था धरि पहुचेबा बला एकर जिम्मेबार अधिकारीगण पर सरकार दम साधने अछि। कर्जामे डूबल आईएल एंड एफएस पर केंद्र सरकार कब्जा कएलक। तहिलेल सरकार 6 सदस्यीय बोर्डक सेहो गठन क’ देलक अछि। बोर्डक अध्यक्ष कोटक महिंद्रा बैंक केर प्रबंध निदेशक उदय कोटक केर बनाओल गेल अछि। बोर्डमे टेक महिंद्रा केर प्रमुख विनीत नैय्यर, पूर्व सेबी चेयरमैन जी एन वाजपेयी, आईसीआईसीआई बैंक केर नॉन-एक्जीक्यूटिव चेयरमैन जी सी चतुर्वेदी, पूर्व आईएएस अधिकारी मालिनी शंकर आऔर नंद किशोर केर सदस्य बनाओल गेल अछि।
आईएल एंड एफएस केर नवका बोर्ड 8 अक्टूबर क’ बैसार करत आओर नेशनल कंपनी लॉ ट्रिब्यूनल – एनसीएलटी केर निर्णयक जानकारी देत। एकर बाद कंपनी कें उबारबाक योजना बनाओल जाएत, जाहिलेल एनसीएलटी 31 अक्टूबर केर तारीख तय कएलक अछि। वित्त मंत्रालय एकटा बयान देलक अछि कि देशक गैर बैंकिंग वित्तीय कंपनि सभमे नकदी केर समस्या खत्म करय लेल ई डेग उठायब आवश्यक छल। संगहि सरकारक अहि डेग सँ वित्तीय बाजारमे भरोसा सेहो बढ़त आओर आशा अछि कि वित्तीय संस्थान गैर बैंकिंग वित्तीय कंपनि सभकेँ मदति देत।
देख’ बला बात अछि कि आईएल एंड एफएस पर 91,000 करोड़क कर्ज अछि, आऔर ओ अपन देनदारि सभ चुकता करबामे नाकाम रहल अछि। अहिकें सँग कतेको रेटिंग एजेंसि सभ आईएल एंड एफएस के रेटिंग घटा देलक अछि। अहिसँ पूर्व सरकार एनसीएलटीमे एकटा आईएल एंड एफसी बोर्ड केर भंग करबाक अर्जी दSक आग्रह कएने छल। सरकार कहने छलाह कि वर्तमान बोर्डकें चलैत रहला सँ नोकसान भ’ सकैत अछि, संगहि आम लोकक हितमे सेहो नहि रहत। सरकार ई डेग तखन उठेलक जखन कि रविदिन आईएल एंड एफएस घोषणा कएने छल कि शेयरधारक सब बाजार सँ कर्ज उठएबाक स्वीकृति दS देल अछि। अहिसँ पूर्व कंपनी इहो कहैत छल कि ओ अपन कर्ज चुकएबाक आऔर परिसंपत्ति सभकेँ निपटएबाक योजना पर विचार क’ रहल अछि।
ई कोनो पहिल अवसर नहि अछि जे सरकार कर्जमे डूबल कोनो कंपनीके बचएबाक लेल अपन नियंत्रणमे लS रहल अछि। अहिसँ पूर्व 2009 मे सत्यम केर विषयमे सेहो सरकार कंपनीक बोर्ड भंग कS अपन कब्जामे लैत 10 सदस्यीय निदेशक मंडल बनओने छल। एकर चेयरमैन एचडीएफसीकें चेयरमैन दीपक पारेख छल। लेकिन सत्यम आऔर आईएल एंड एफएस केसमे फर्क ई अछि कि सत्यम केर प्रोमोटर 15000 करोड़क गबन केर स्वीकार कएने छल आऔर कंपनी डूब’ लागल त’ करीब 50,000 लोकक नौकरि खतरामे पड़ि गेल रहय। ओहि संकटकालमे सरकार दखल देने छल आऔर निजी हाथमे कंपनीकें दSक अपन देखरेखमे नहि केवल कंपनीकें बचओलक बल्कि हजारों लोकक नौकरी सेहो सुरक्षित कएलक।
लेकिन आईएल एंड एफएस केर मामिलामे केंद्र सरकार एलआईसी आऔर एसबीआई केर रुपैया उपयोग कS 60 प्रतिशत बला अहि कंपनी कें बचएबाक प्रयास कS रहल अछि। आईएल एंड एफएस केर अपन नियंत्रनमे लैत केंद्र सरकार एनसीएलटीक समक्ष सामने ई त’ कहलक कि एकर वर्तमान प्रबंधन एकरा संकटमे पहुँचा देलक अछि, लेकिन अहि प्रबंधन केर आला अधिकारि सभक खिलाप की कार्रवाई कएल जाएत, से किछु स्पष्ट नहि कएलक?


text:
पटना : स्वतंत्रता दिवस क अवसर पर मुख्यमंत्री नीतीश कुमार द्वारा नियोजित शिक्षक कए वेतन मे एकमुश्त 3 हजार क वृद्धि क घोषणा कए मंत्रिपरिषद स स्वीकृति भेट गेल। अगिला मास स नियोजित शिक्षक कए वेतन हुनकर पहिनेक वेतन स 3 हजार टका बेसी भेटत। सरकार क एहि फैसला स राज्य क लगभग 4 लाख नियोजित शिक्षक कए लाभ भेटत। एहि स सरकार पर 7 अरब स बेसी टका क अतिरिक्त भार पड़त।
नियोजित शिक्षक कए वेतन
शिक्षक कोटि पहिने आब
उच्च माध्यमिक(ट्रेंड) 9000 12000
उच्च माध्यमिक(अनट्रेंड) 8500 11500
प्रारंभिक (ट्रेंड) 7000 10000
प्रारंभिक (अनट्रेंड) 6000 9000
प्रारंभिक (स्रातक,ट्रेंड) 8000 11000
प्रारंभिक (स्रातक, अनट्रेंड) 7500 10500 इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मैथिली-भोजपुरी सांस्कृतिक कार्यक्रम
दोसर दिनक कार्यक्रम सेहो एहि समय पर शुरू होएत. दोसर दिन 6 अगस्त मैथिली केर नाम अछि. पहिने मैथिली लोकगीतक कार्यक्रम अछि. एहि मे सुन्दरम जी आओर सुश्री राखी जी अपन कार्यक्रम पेश करताह. मिथिलांगन के कार्यक्रम मे दुनु गोटे के सुनय के अवसर मिलल रहय. हिनकर गीतनाद के कार्यक्रम के बाद महेन्द्र मंगलिया जीक सुप्रसिद्ध मैथिली नाटक काठक बनल लोक केर मंचन होएत. मैथिली- भोजपुरी अकादमी बनला के बाद पहिल बेर कार्यक्रम भs रहल अछि. एहि लेल भीड़ कनि बेसि रहत ताहि लेल समय सं अपन सीट लs लेबाक कष्ट करब. आगा अकादमी सं कोनो काज होय तं अहां एहि पता पर सम्पर्क कs सकय छी.
मैथिली- भोजपुरी अकादमी, समुदाय भवन, पदमनगर, किशनगंज, दिल्ली-110007, फोन नंबर-011-23699681 , 23699682
कार्यक्रम भs रहल अछि ई नीक गप्प अछि. मुदा ई जानि बड़ दुख भेल जे... जे लोक सभ मैथिली के लेल संघर्ष कएलाह... मैथिली के अष्टम अनुसूची में शामिल करबाबय लेल दौड़- धूप कएलाह. अकादमी बनाबय लेल मुख्यमंत्री लग दौड़लाह. जिनका सभा में मुख्यमंत्री श्रीमती शीला दीक्षित अकादमी बनयबाक घोषणा कएलथिन्ह. अकादमी बनला के बाद हुनका सभ के बिसरा देल गेल अछि. अपना में जतेक लड़ाई... झगड़ा होय मुदा जखन मैथिली के विकासक गप्प होय...समग्र कार्यक्रमक गप्प होय... किताब छपबाक गप्प होय... मैथिली साहित्य -संस्कृति के बढ़ावा देबाक गप्प होय ओतए अपन मतभेद सामने नहिं आबए दिऔ. सभ गोटे एक संग आबि मैथिलीक विकासक गप्प करु. ऐना नहिं होय कि कर्म करय कोई आ फल खाय कोई. संघर्ष करता कोई आ मजा उठायताह कोई. एना करब त आगां निस्वार्थ भाव सं काज करय वाला लोक नहिं मिलत. सभ लोक के संग लs क चलय के जरूरत अछि. ई नहिं कि ओ फलां बैनर सं संघर्ष कएने छथिन्ह आओर ओ फलां बैनर सं. अरे महाराज सभ अलग- अलग संघर्ष कएने छथिन्ह तखन न ओकर असर भेल छै... आओर सरकार अकादमी बनाबय लेल मजबूर भेल छै. भने अहां दिल्ली में संघर्ष कएले छी मुदा दरभंगा... मधुबनी... सहरसा... पूर्णिया... समस्तीपुर में मैथिलीक लेल संघर्ष करय वाला में बिसराबय के कोशिश करब त लोक जल्दीए अहुं के बिसरा देत आ बेसि दिन कुर्सी पर नहिं रहय देत. जे लोकनि अपन संघर्ष सं सरकार के अकादमी बनाबय लेल मजबूर कs सकय छथिन्ह ओ अहां के ओहि ठाम सं उठाकय फेंकय लेल सेहो मजबूर कs सकय छथिन्ह. ताहि लेल प्रेम भाईचारा केर संग मिलि जुलि के चलु. आ मिथिला...मैथिलीक विकासक गप्प करु.
2 comments:
हितेन्द्रजी,ReplyDelete
हमारा तँ कार्यक्रममे आएब, अहाँ आयब आकि नहीं से सूचित करू। आबी तँ भेँट-घाँट होएत।
গজেন্দ্র ঠাকুব
मैथिली समझ लिहिला, बाकी बोले ना आवे। एहसे आपन टिप्पनी भोजपुरिए में देत बानी। ई बहुत बढि़या बा कि दिल्ली में मैथिली भोजपुरी के कार्यक्रम होखे जा रहल बा। एकरा से आपस में जुड़ाव बढ़ी।ReplyDelete


text:
कलकत्ता.
कोलकाता स्थित क्षेत्रीय कार्यालय मे रविदिन २२ सितम्बर भोरे १० बजे सं साहित्य अकादेमी द्वारा परिसंवाद ओ लेखक सं भेंट कार्यक्रम आयोजित भेल. कार्यक्रम चारि सत्र मे भेल. कोलकाता केर मैथिली प्रेमी लोकनि एहि कार्यक्रम मे नीक संख्या मे उपस्थित भेलाह. उद्घाटन सत्र मे साहित्य अकादेमी केर विशेष कार्य अधिकारी एन.सी. महेश स्वागत कयलनि आ सत्र केर अध्यक्षता मैथिली चिन्तक अंजय चौधरी कयलनि. उद्घाटन भोगेन्द्र झा ओ विषय प्रवर्तन साहित्य अकादेमी केर मैथिली परामर्श मंडल केर संयोजिका वीणा ठाकुर ओ बीज भाषण प्रख्यात मैथिली लेखक देवेन्द्र झा कयलनि. सत्रक अंत मे साहित्य अकादेमी केर मैथिली परामर्श मंडल केर सदस्य कामदेव झा धन्यवाद ज्ञापन कयलनि.
मैथिली भाषा एवं साहित्यक विकास मे साहित्यिक पत्र-पत्रिकाक योगदान विषय पर आयोजित परिसंवाद दू सत्र मे भेल. पहिल सत्र केर अध्यक्षता राजनन्दन लाल दास कयलनि. तारा कान्त झा, रामलोचन ठाकुर ओ अनमोल झा आलेख पाठ कयलनि. दोसर सत्र वीरेन्द्र मल्लिक केर अध्यक्षता मे शुरू भेल जाहि मे नवीन चौधरी, अशोक झा ओ मिथिलेश कुमार झा आलेख पढलनि. समापन सत्र केर अध्यक्षता किशोरी कान्त मिश्र कय्लनि आ पर्यवेक्षण महेंद्र हजारी कयलनि. गुणनाथ झा केर भाषणक पश्चात् परिसंवाद केर कार्यक्रम समाप्त भेल. मैथिली साहित्यिक लोकनि पत्र-पत्रिका कें भाखा-साहित्य केर प्राण बतओलनि.
सुरेश्वर झा लेखक सं भेंट कार्यक्रम मे अपन अनुभव ओ रचनात्मक यात्रा शेयर कयलनि. संगहि ओ उपस्थित मैथिलजन केर मैथिली भाखा-साहित्य पर आधारित विभिन्न प्रश्न केर उत्तर देलनि. वीणा ठाकुर उपस्थित मैथिलजन कें धन्यवाद देलनि. (Report: मिथिमीडिया ब्यूरो)


text:
मणिभूषण झा
नई दिल्ली । एहि साल गहूँमक खरीदक सरकारी आँकड़ा 350 लाख टनक रिकॉर्ड स्तर तक पहुँचि गेल । एहि सँ पहिने मानसून मध्य आ उत्तर भारत मे दस्तक देबय, सरकार गहूँमक भंडारण लेल आर वेयरहाउस भाड़ा पर लेबाक योजना बना रहल अछि । गहूँम आ चाऊर क सरकारी खरीदक लेल भारतीय खाद्य निगम (एफसीआई) नोडल एजेंसी अछि । एफसीआई राज्यक एजेंसी सब संगे मिलकय चालू मार्केटिंग वर्ष 2018-19 (अप्रिल सँ मार्च) मे रिकॉर्ड 251.9 लाख टन क खरीद केलक। एहि एजेंसी सबकए कुल अन्न भंडारण क्षमता 800 लाख टनक छनि । खाद्य मंत्रालय कए एकटा वरिष्ठ अधिकारी कहलनि एखन पुरान स्टाक बहुत राखल अछि । एहि लेल ओ सब अन्न भंडारण क बाकी सब विकल्प पर विचार कए रहल छथि ।
सरकार केलक रिकॉर्ड 350 लाख टन गहूँमक खरीद, आर वेयरहाउस किराया पर लेत
मणिभूषण झा


text:
विगत किछु समयसं मैथिली सिनेमाक विकासक लेल किछु
सजग नवतुरिया आगू आबि रहल अछि। हुनका लोकनिमे अपन भाषा, संस्कृति, कला आदिक
प्रति अशेष सम्मान आ असीम प्रेम बुझना जायछ। आई प्रत्येक क्षेत्रमे मैथिल युवा
वर्ग किछु ने किछु क’ रहल छैथ अपन मातॄभाषा आ मात्रृभूमिक लेल । एहने किछु मैथिल युवजन एकटा मैथिली फ़िल्म ल’ क’ आबि रहल छैथ जकर नाम अछि “ प्रेम प्रतिज्ञा” ।
अपन मिथिला फ़िल्म प्रोडक्शनक बैनरके अधीन बनल “ प्रेम प्रतिज्ञा” मिथिलावासी के अपन घर-आंगन,
संस्कृति आ दर्शकक मांगक धेयानमें रखैत
विशेष चहटगर गीत, मधुर संगीत, हंसी मजाक, एक्शनसं भरपूर फ़िल्म अछि। फ़िल्मक
निर्माता छैथ निर्माता- ओम शंकर राज आ दीपक चौधरी । युवा निर्देशक चंदन मिश्रा जी
द्वारा निर्देशित एहि फ़िल्मक कथा पटकथा आ गीत लिखने छथि दीपक दीवाना आ अनर्जित
शर्मा। सुन्नर संगीत देने छैथ शिव मनमोही। फ़िल्मक गीतके अपन मधुर स्वर देने छैथ
विकास झा, देवानन्द झा, साक्षी, राधा पाण्डेय, रंजना झा ।
लगभग एक सौ बेसी एलबम कए चुकल लहेरियासरायक हरिपट्टीक निवासी दीपक दीवाना मुख्य नायक आ
पूजा कौशिक मुख्य नायिका छैथ । नवोदित कलाकार में ओमशंकर राज आ पलक। सह कलाकार छैथ
गुज्जर रंगीला, ज्ञानी रावत, हीरा देवी, चंदन राय, संजय भंडारी, आ कोमल मिश्रा
।
फ़िल्मक कथा ओहन व्यक्ति के सजग क’ रहल अछि जे
बेटाक मोह में आबि बेटा बेटीमे अन्तर क’ बेटी पर घोर अत्याचार, बालिका पर उत्पीड़न
करैत छैथ । फ़िल्मक शूटिंग मिथिलाक प्रमुख स्थल पर भेल अछि जाहिमे दरभंगा, मधुबनी
सहित मुजफ़्फ़रपुर, वैशाली, राजगीर आदि महत्वपूर्ण स्थानक नाम अछि ।
फ़िल्मक विषय-वस्तु, गीत संगीत, प्रभावी अभिनय
आदिकए देखैत ई फ़िल्म निश्चित रुपेन मिथिलाक दर्शकक बीच अपन लोकप्रियता हासिल करत।
फ़िल्मक अपार सफ़लताकए लेल शुभकामना दैत मिथिला सिनेप्रेमीसं आग्रह जे ओ ई फ़िल्म
अवश्य देखैथ।


text:
मिथिला पेंटिंग कार्यशाला ...
मधुबनी मे मिथिला पेंटिंग पर पांच दिनक एकटा कार्यशाला भs रहल अछि. कार्यशाला के आयोजन बिहार सरकार के कला आओर संस्कृति विभाग के ओर सं कएल गेल अछि. कार्यशाला वृहस्पति दिन तक चलत. कार्यशाला मे 17 टा कलाकार भाग लs रहल छथिन्ह. कार्यशाला मे भाग लेबय वाला कलाकार सभ सं कहल गेल जे मिथिला पेंटिंग के दुनिया भर मे अपन एकटा अलग पहचान अछि. मुदा आई-काल्हि कला के दुनिया मे कंपीटीशन बढ़ि गेल अछि एहि लेल मिथिला पेंटिग के बेहतर बनाबए लेल जतेक भs सकय नव-नव प्रयोग कएल जाए.
विभाग के तरफ सं कहल गेल जे मिथिला मे सरकार...विभाग कई तरहक कार्यक्रम कराबय चाहैत अछि...एहि क्रम मे सरिसव पाही मे खेलकूद आओर युवा महोत्सव कराबए जा रहल अछि. एकरे संग मधुबनी मे मिथिला महोत्सव कराबय पर विचार भs रहल अछि. एहि कार्यशाला के उद्घाटन के मौका पर महासुंदरी देवी... गोदावरी देवी... मधुबनी के सांसद हुकुमदेव नारायण यादव... कला व संस्कृति सचिव विवेक सिंह आओर जिला के डीएम पंकज कुमार सेहो मौजूद छलखिन्ह.
हमर ईमेल:-hellomithilaa@gmail.com
Subscribe to: Post Comments (Atom)


text:
काल्हि ऊ लता मंगेशकर बन’ चाहैत छलखिन ,परसू किशोरी अमोनकर ,आइ ऊ एकटा आई0ए0एस0 अधिकारी बन’ चाहैत छथिन ।सामंती मानसिकता सँ भरल एकटा मैथिल परिवारक ई प्रवृत्ति प्रगतिशील त’ कदापि नइ ,हँ पतनशील कहबा सँ बचि रहल छी ।बच्चाक शैक्षिक आ कैरियर चुनबा संबंधी स्वतंत्रताक सम्मान करैतो ,गार्जियनक आ समाजक प्रेरणा कें की कहल जाए ? कत लता जी आ कत’ एकटा सामान्य अधिकारी ,मुदा एकटा अर्धआधुनिक समाजक ई खास निशानी अछि ।ललबत्ती आ हूटर दिस निहारैत समाज....
मैथिली साहित्य आ मिथिलाक संस्कृति पर विमर्शक एकटा मंच ।प्राचीन गौरवशाली परंपराक पहचान आ नवीन प्रगतिशील मूल्यक निर्माण लेल एकटा लघु प्रयास ।
Tuesday, 23 May 2017
02 05 2017
काल्हि ऊ लता मंगेशकर बन’ चाहैत छलखिन ,परसू किशोरी अमोनकर ,आइ ऊ एकटा आई0ए0एस0 अधिकारी बन’ चाहैत छथिन ।सामंती मानसिकता सँ भरल एकटा मैथिल परिवारक ई प्रवृत्ति प्रगतिशील त’ कदापि नइ ,हँ पतनशील कहबा सँ बचि रहल छी ।बच्चाक शैक्षिक आ कैरियर चुनबा संबंधी स्वतंत्रताक सम्मान करैतो ,गार्जियनक आ समाजक प्रेरणा कें की कहल जाए ? कत लता जी आ कत’ एकटा सामान्य अधिकारी ,मुदा एकटा अर्धआधुनिक समाजक ई खास निशानी अछि ।ललबत्ती आ हूटर दिस निहारैत समाज....
11 05 2017
22 05 17
उमेर लगभग सत्तर साल । भोरे भोर पांच बजे उठनए ।नित्यक्रिया उपरांत एकटा चाय ।टहलैत-टहलैत दूध आननै ,फेर एकटा चाय ।कनेक योग , मोन कें संतुष्ट करै वला एक्सरसाईज (देह कें नइ) ,दू-चारि टा भक्ति गीतक आनंद पुरनका फिलिप्स रेडियो सँ ।सतुआ पीनए ।चौक दिस घूमि के दस खिल्ली पान खरीदनए , दिन भरि चबेनए ।दस-ग्यारह बजे स्नान फेर भोजन ।लगभग दू घंटा अराम एही बीच किछु फिल्मी गीत आ किछु मैथिली लोकगीतक आनंद,फेर उठनए ,दरभंगा रेडियो स्टेशन खूजबाक प्रतीक्षा ,एकटा चाय ,तीन-चारि टा गीत ,कम सँ कम चालीस साल पुरान होए ,रौद कम हेबाक प्रतीक्षा ,छाहरि बरहैत देखि आंगन सँ बाहर भेनए ,मंदिर दिस ,चौक दिस ,तरकारी दुकान दिस एक घंटा बीतेनए ,फेर सौंझका सात बजे वला समाचार सँ पहिले गाम पर एनए ,समाचार सुनैत या मैथिली गीत सुनैत फेर एकटा चाय ,एकरा बाद प्रादेशिक समाचारक तैयारी आ एकटा चाय ,बीच मे कुनो बच्चा (बेटा या पोता) क’ फोन आबि गेलै त’ बतियेनए ,मां संग कुनो पुरनका बातक चरचा ।आब साढ़े आठ बाजि रहल अछि ,भोजनक तैयारी चलि रहल छैक ,तीन टा पुरनका गीत दरिभंगा या पटना स्टेशन सँ.....,आब सुतबा क’ तैयारी ,तमाकू ,मच्छरदानी आ पानिक गिलास......।यदि ई रूटीन चलि रहल छैक त’ बूझियौ सब ठीक-ठाक चलि रहल छैक ।
दिनांक
22 05 17
Tuesday, 9 May 2017
औझका डायरी
10/05/2017


text:
जनकपुरधाम : आने साल जकाँ एहु बेर विद्यापति स्मृति पर्व समारोह विभिन्न नामे सम्पूर्ण मिथिलाञ्चल, प्रान्त आ देशमे सम्पन्न भेल अछि. कातिक धवल त्रयोदशी अर्थात, अगहन ७ गते सोमदिन सँ ९ गते धरि तदनुसार नबम्बर २३ ता. सँ २५ ता. धरि दरिभंगा, पटना, मधुवनी, बाराणसी, कलकत्ता, जनकपुरधाम आदि ठाममे मनाओल गेल.
प्रसिद्धिक रुपमे दरिभंगा आ पटनाक मंचकेँ मैथिली जगतमे खूब नाम भेल करैत अछि. दरिभंगामे मैथिली सेनानी डा. बैद्यनाथ चौधरी ‘बैजू’क एकल व्यवस्थापन आ विद्यापति सेवा संस्थानक आयोजनमे ‘मिथिला विभूति’ पर्वक नामे ई उत्सब मनाओल जाइत अछि. त' पटनामे चेतना समितिक तत्वाधानमे ओकर कार्यसमिति ई पर्व मनबैत आएल अछि.
दुनू ठामक पर्वक आयोजन अपन –अपन ढंग सँ होइत अछि. आब तँ विहार सरकार विद्यापति पर्वकेँ राष्ट्रिय मान्यता दऽ देने छैक , तएँ राज्य सरकार सेहो एहि पर्वक आयोजन करैत अछि.
दरभंगाक आयोजन एहु मानेमे विशिष्ट होइत अछि जे ई आम मैथिली प्रेमी सँ बेसी जूडल रहैत छैक. पहिल दिन उद्घाटन, सम्मान आ भाषण–भूषण प्रमुख रुपें होइत अछि. मंचपर कोनो नियन्त्रण नहि , जकरा मोन भेल चहरि कऽ अगेक सिट छेकि बैसि जाएत. मंचक कोनो तरहक मर्यादा दरभंगामे नहि कएल जाइत छैक. तेहने मंचपरक प्रमुख अतिथि सभमे कोनो खास परिवर्तन एतहु नहि होइछ, हँ तखन किछु एहन अतिथि अवस्से अबैत छथि जे विधि पहुँचएबाक हेतु मैथिली मंचपर आमंत्रित रहैत छथि.
एहि बेर राजविराजक भाषा विद् डा. सुनिल कुमार झा ‘मिथिला विभूति’ सम्मान सँ सम्मानित कएल गेलाह. ओ प्रसन्न मुद्रामे विशेष प्रतिनिधिकेँ भेटल छलखिन्ह. दोसर दिन कवि सम्मेलन आ नाटकक भाँज रहैक मुदा समय अनियन्त्रित भेने सभ गुड गोबर भऽ गेलैक.
भेलैक ई जे कार्यक्रमक प्रारम्भमे सम्मान समारोह भेलैक – आगत अतिथिकेँ शाल दोपटा माला आ पाग सँ सम्मानित कएल गेलनि. पुस्तक विमोचन भेल. भाषण भूषण भेल जे शुरुएमे समय बेसी घीच लेलकै. तखन सभ छाड भार कवि सम्मेलन पर पडलैक.
उद्घाटन सत्रमे पहिने बाबा विद्यापतिपर माल्यार्पण भेल रहैक , जकर शौभाग्य एहि विशेष प्रतिनिधिकेँ सेहो भेटलैक. तखन जे कार्यक्रम शुरु भेल तँ कार्यक्रमक काविल उद्घोषककेँ जान पराभवमे पडि गेलनि, जखन बैजू बाबू हुनकासँ माइक लऽ लऽ कऽ अपन उदगारक वर्षा करऽ लगलथि. जे से ओहि अवसरपर उपस्थित ललित नारायण मिथिला विश्वविद्यालयक कुलपति डा. साकेत कुशबाहा, संस्कृत विश्वविद्यालयक कुलपति डा. देवनारायण झा लगायतक प्रतिकुलपति एवं अन्य विशिष्ट अतिथि लोकनि राम भरोस कापडि भ्रमरक सधः प्रकाशित लघु नाटक संग्रह सूलीपर इजोत एवं अन्य नाटकक विमोचन सामूहिक रुपें कएलनि. एहि संग्रहमे तीन नाटक अछि जे मंचोपयोगी अछि.
जखन कवि सम्मेलनक शुरुआत भेलै त सभ गोटे साकांक्ष भेलाह समय पर. कारण पचहत्तरिसँ उपर कवि लोकनि आमंत्रित छलाह – नेपाल सँ अयोध्याय नाथ चौधरी आ डा. रेवती रमण लाल समेत. डा.लालक अध्यक्षतामे कवि सम्मेलन प्रायः एगारह बजे शुरु भेल जे दू बजे समाप्त भेल. आब प्रश्न उठऽ लगलै नाटक किए कएल जाए. तीन चारि बजे श्रोता दर्शक कम, दोसर उत्साहक अभाव.
कलाकारक मुखिया रीतेश नहि करबाक मनःस्थितिमे रहए, जकरा अनुचित मानि ताही मंचपर करबाक दबाब देल गेलै. ओ नाटक कएलक आ जे जतेक दर्शक रहथि – प्रसन्न भऽ उठल छलाह. जनकपुरक रंगदर्पण संस्था रीतेश पाटलीक निर्देशनमे राम भरोस कापडिक भ्रमरक नाटक ‘आ बौधु बाजि उठल ’क मंचन कएलक.
दोसर दिन धुमगज्जर भेलैक – सांस्कृतिक कार्यक्रमक. उद्घाटनक बाद जे कलाकार लोकनि सुर तनलनि से दोसर दिन अर्थात २६ ता. १० गतेकेँ १० बजे भोर धरि क्रम टुुटल नहि रहैक. थैया थैया भऽ गेल रहैक. करिब दश हजार व्यक्ति बैसबला पण्डाल खचाखच भरल छल.
पटनाक पहिल दिन उद्घाटन सत्रक बाद कवि सम्मेलन रहैक. उद्घाटन सत्रमे किछु विशिष्ट ब्यक्तित्वसभके अपन अपन क्षेत्रमे महत्वपूर्ण योगदानक हेतु सम्मान कएल गेलनि जाहिमे संस्कृतिविद् डा. प्रफुल्ल कुमार मौन सेहो रहथि जनिका ताम्रपत्र, दोपटा आ पाग देल गेलनि. उद्घाटनक क्रममे किछु गोेटे मिथिला आ मैथिलीपर चर्चा करबा सँ बेसी स्वास्थ्य शिक्षापर बेसी जोड रहनि. आ दिनमे मणिकान्त झाजे विचार गोष्ठि रहैक तकरो विषय स्वास्थ जनचेतना रहैक , जकर स्पष्ट छाप कार्यक्रमक अधिकांश वक्ताक मन्तव्य रहैक. दोसर दिन भेने विचार गोष्ठि रर्हैक। भिनसरे १०–११ बजेृ रातिमे विविध मनोरंजनातमक कार्यक्रमक संग केन्द्रिय नेता एवं अतिथि सभक उपस्थिति रहए. तेसर दिन भेने डा. कमल मोहन चुन्नुक लिखल नाटक ‘आब्जेक्सन मी लोर्ड’ चुन्नुएजीक निर्देशनमे सम्पन्न भेल छल.
कार्यक्रमक क्रममे आनन्द मेला, मिथिला चित्रकला प्रदर्शनी, पुस्तक प्रदर्शनीक आयोजन कएल गेल छल. अरुणा चौधरी जीक मखानक खीर, तीलकोरक तरुआ, आ प्रेमलता मिश्र ‘प्रेम’क सुअदगर पान– जे नहि चखलनि से पछतैलनि. पत्र पत्रिका आ पुस्तक सेहो विक्री भेवे कएल. मिथिला दर्शन आ घर बाहरक नवका अंक सेहो हाथे हाथ जा रहल छल.
विद्यापति पर्वक तीनू दिन धुमगज्जर करैत विति गेल. मुदा अपना पाछाँ फेर सँ किछु प्रश्न छोडि गेल– मैथिलीक एहि दुनू मंचक आसनीमे कतेक गोटे आम मैथिल वर्ग सँ बैसाओल जाइत अछि. दू शब्द अभिव्यक्ति बाजऽ देल जाइत अछि. मिथिला राज्यक हेतु संघर्ष लेल बोट क्लब पर दश विस गोटे पाग पहिरि बैसी गेने कहाँ सम्भव हएत.
नेपालमे गोलैसी तँ छैक मुदा एहि तरहेँ कोनो काज मैथिलीक नहि होइत अछि तएँ स्वभाविक रुपें एहन प्रान्तक निर्माण कएल जा चुकल छैक जकर भाषा मैथिली आ राजधानी जनकपुर हएबामे शंका नहि कएल जा सकैछ.
विद्यापति पर्वक अवसरपर एकटा कऽ जे स्मारिका प्रकाशन होइछ ओ ने पटनामे ने दरभंगामे वितरण होइछ. किए ने पूर्वमे प्रकाशित कऽ तकर उपयोग कएल जाए. पटनामे कार्यक्रम तय रहैछ, वितरण होइछ. दरभंगामे से नहि रहैछ. बैजूबाबू स्वयं कार्यक्रम रहैत छथि आ सूचनाक आधार सेहो.
जे होइक विद्यापति स्मृति पर्वक अपन रौनक आ साहित्यिक जमघटक हेतु निरन्तर स्मरण कएल जाएत.
रिपोर्ट : कुमार अभिनन्दन


text:
पटना। उद्योग मंत्री विजेन्द्र प्रसाद यादव क अनुसार ‘धान क कटोराÓ शाहाबाद म एक टा पार्क बनत। उद्योग जगत क शब्दावली मे एकरा फूड पार्क कहल जाओत आ धान-चावल पर फोकस होएत। फिलहाल मामला विचाराधीन अछि, मुदा उम्मीद अछि जे एहि संबंध मे शीघ्र कोनो फैसला भ जाएत। संगे इथनाल उत्पादन पर लागल रोक खत्म भ जाएत। केन्द्र स ऐहन संकेत भेटल अछि। चीनी उत्पादक संघ गन्ना कए कीमत 160 टा भुगतान करबाक फैसला लेलक अछि। श्री यादव दिल्ल्ी क प्रगति मैदान मे चलि रहल अंतरराष्ट्रीय व्यापार मेला मे एहि सोच कए सामने रखला। ओ कहला जे राज्य विभाजन क बाद खेती सूबा क समृद्धि कए रास्ता खोलत। उद्योग क स्थापना आ निवेश क चुंबक कृषि क्षेत्र बनत। अगिला 10-15 साल मे माथ पर चस्पां पिछड़ापन क दंश सेहो धुल जाइत। इ हम नहि, आब योजना आयोग सेहो कहि रहल अछि। राज्य क दौरा पर आएल आयोग क उपाध्यक्ष मोंटेक सिंह अहलूवालिया कहला जे सूबा मे काज दिख रहल अछि। उद्योग मंत्री क मुताबिक केन्द्र स इथनाल उत्पादन पर लागल रोक खत्म होबाक संकेत भेटल अछि। बात बनल त रिलायंस, भारत पेट्रोलियम, इंडिया ग्लायकोल जेहन कंपनी राज्य मे इथनाल क उत्पादन शुरू करत। मालूम हुए जे राज्य मे उत्पादित होब वाला गन्ना क गुणवत्ता ठीक अछि। चीनी उत्पादक संघ तय केलक अछि जे ओ प्रदेश मे 160 टका प्रति क्विंटल क दर स गन्ना खरीदत।
मुख्य पृष्ठ समाद विशेष शाहाबाद मे बनत फूड पार्क


text:
By
बालमुकुन्द
At
December 08, 2017
1
लिखब जतबे आवश्यक आ महत्वपूर्ण अछि, ततबे आवश्यक आ महत्वपूर्ण ई सेहो जे की लीखल जा रहल अछि. विषयक चयन, भावक संग शब्दक ट्रीटमेन्ट आ ओकर अरेंजमेंट एहि मे बेस महवपूर्ण जग्गह रखैत अछि. समकालीन मैथिली कविताक एकगोट सशक्त युवा स्त्री कवि स्वाति शाकम्भरी युवा रचनाशीलता पर किछु उपयोगी आ सोचबा योग्य गप्प सब राखि रहलीह अछि. पढ़ि सकी तँ स्वागत- मॉडरेटर.
...आइ युवा साहित्यकार सदैव अपन अस्तित्वक रक्षार्थ कलम उठा साहित्यक माध्यम सँ यथार्थक अभिव्यक्ति रूढ़िवादक विरोध मे स्वर उठा रहल अछि। युवा साहित्यकार भेद सँ दूर अभेदक स्थिति मे लोक केँ देख' चाहैत अछि। ओ धर्म हो, जाति हो, लिंग हो, समाज आ देश हो सब ठाम कोनो ने कोनो परतंत्र रूढ़िताक कारणें स्वर उठेबा मे असमर्थ अछि। ताहि ठाम युवा साहित्यकार अपन साहित्यक माध्यम सँ संदेश देब' चाहैत अछि जे वर्तमान Globlisation युग मे ककरो सँ पाछाँ नहि रहि आ युगदौर मे हमहुँ सम्मिलित भ' ककरो पाछू नहि, मुँहलग्गू नहि, प्रपंचीक पेंच मे नहि पड़ि हम ओकरा जानि, परखि आ अपन विचारक प्रति सशक्त रही। ओ विचार जे हमर मानवीय मूल्य केँ ह्रास नहि क' सकय।
आजुक समय मे जे अन्हार अछि तकरा निर्विवाद रूपेँ चीरैत अर्थात तिरोहित करैत नव-नव रास्ताक खोज करैत आगू बढ़ैत रही। व्यक्तिगत साम्राज्यवादी, रूढ़िवादी वर्चस्वताक परास्त करैत व्यापक जन आन्दोलन केँ माध्यम बना एक नवआयाम धरि पहुँची जे हमर अस्तित्व केँ कायम राखि सकत। ई योजना साहित्यकारे सँ सम्भव भ' सकैत अछि। युग केँ बदलबाक शक्ति साहित्यकारे अपन साहित्यिक शस्त्र सँ क' सकैत अछि। किएक तँ मिथिलाक मैथिलीक सहज संस्कार रहल अछि। जाहि ठाम युवा केँ अन्तस मे साहित्यिकताक सरसता अन्तः सलिला त्रिवेणीक सरस्वती जकाँ अदृश्यो रहैत निःसारित अछि। रचनाधर्मिता सम्वेदनशील मानवताक पर्याय थिक आ वर्तमानो मे युवा जन एहि धर्मक निर्वहन निर्भीकताक संग क' रहल छथि।
युवा लेखन तेँ स्वतंत्र, अपरिमित, विकाररहित आ लेखनी मे भाव हेबाक चाही आ जेना हमरा सब लोकनि जनैत छी जे सर्वे भवन्तु सुखिनः सर्वे सन्तु निरामया:' एहि पंक्तिक यथार्थताक जनैत आंशिक रूप नहि पूर्ण रूप सँ छूबैत, परखैत आ अपन संस्कृति, सभ्यताक परिचय दैत रचनाक समरसता जोड़ैत नव रूप मे सृजन करबाक चाही।
आजुक वर्तमान परिवेश मे युवा वर्गक रचना विभिन्न जातिक धर्म, संस्थान आदि पर टिप्पणी करैत ओकर निर्गुणताक बखानैत आ समभाव समरसता सँ कोसों दूर जे सृजन भ' रहल अछि ओ परिणत भ' केँ 'सर्वजन हिताय सर्वजन सुखाय' पर स्वतंत्र रूप सँ निर्भर करैत रचना प्रकिया केँ सही दिशा प्रदान करबाक चाही। किछु दिन पहिने हमर समाज मे जाति-पाति, ऊँच-नीचक सम्प्रदाय शोषण आदि प्रचुर मात्रा मे व्याप्त रहए तेँ साहित्यकारक मानसिकतो एतबहि मे समटि केँ रहि जाइत रहए मुदा आजुक स्थिति एहन सन नहि । आजुक सोचनिहार कोनो विशेष मुद्दा पर नहि वैश्विक स्तर पर सोचैत अछि।
आओर हुनक रचना शीशा जकाँ पारदर्शी, दिव्य अलौकि आ विलक्षणता सँ परिपूर्ण होअए जे जीवन पथ पर चलैत चलैत निराश आ श्रांत पथिक शांति, आशा आ आश्वाशन बनि क' एक स्तम्भक रूपें कार्य करय। आ जे पढ़ए हुनका लागनि कि ई हमरे ल' विशेष रूपेँ लिखल गेल अछि। किएक तँ आजुक समय मे विश्व एक camera मे बन्द भ' गेल अछि। एहि स्थिति मे युवा लेखनक लेल एकटा नव आ गंभीर चुनौती समक्ष अछि जे ओ एहि विश्वव्यापी चेतनाक प्रति साकांक्ष आ जागृत होअए। आओर ई मात्र तीन टा शब्द सँ बान्हल अछि - मातृशक्ति, मातृभूमि आ मातृभाषा। जौं युवा एहि शब्दक गरिमा केँ बूझैत एहि पर कार्य करताह तँ हुनक लेखन मे, हुनक सोच मे आ हुनक जीवनो मे समरसता बनल रहत एवं स्वतः भविष्य स्वर्णिम दर्शित होअए लागत।
(प्रथमसः सजग कविता सांस्कृतिक विचार पत्रिका मे प्रकाशित)
You Might Also Like


text:
पटना । मिथिला क्षेत्र में आएल आंधी तूफान मे लगभग दस गोटेक मृत्यू भ गेल । जानकारीक अनुसार ठनका खसबासं दरभंगा, खगड़िया मे 3 गोटेक मरबाक खबर अछि । दरभंगा जिलाक कुशेश्वरस्थान आ बिरौल मे चारि गोटेक मरबाक बात कहल जा रहल अछि । एखन धरि कुशेश्वरस्थान थाना क्षेत्र मे चारि टा तथा बिरौल मे एक व्यक्तिक मरबाक पुष्टि भेल अछि।
ओतहि खगड़िया मे मवेशी चरेबाक क्रम मे एक युवकक मृत्यु भ गेल । कुशेश्वरस्थानक कुबोटन गांवक हरिलाल यादवक 55 वर्षीय पुत्र महादेव यादव गांवक बाहर शौच करबा लेल निकलल छलाह । एहि क्रम मे ओ ठनकाक शिकार भ गेलाह । दुबहा गांवक रूपलाल यादवक 55 वर्षीय पुत्र मदन यादव, बिरौल थाना क्षेत्रक नौडेगा बलहा गांव निवासी साधुशरण यादवक पुत्र 35 वर्षीय पुत्र हरेराम यादव तथा विलट रामक 34 वर्षीय पुत्र जनार्दन रामक सेहो मौत एहि घटना मे भेल अछि। घटना सुबह करीब सात बजेक अछि। हरेराम व जनार्दन ट्रैक्टर चालक छलाह ।
ओमहर बिरौलमे मवेशी चरेबा लेल निकलल बिंदे यादव वज्रपातक चपेट मे एबाक कारण गंभीर रूप सं घायल भ गेलाह। दोसर दिस सहरसा जिलाक सिमरी बख्तियारपुर अनुमंडलक बलवाहाट ओपी क्षेत्र के करूआ गांवमे दू गोटेक मृत्यु भेल अछि आ एक बच्चा गंभीर रूप सं घायल अछि । तीनू बच्चा 10 वर्षीया मनीषा कुमारी, आठ वर्षीय अंकित कुमार आ छह वर्षीय अविनाश कुमार एकहि परिवारक अछि । ई तीनू गोटे गाछी मे आम चुनबा लेल गेल छलाह । ओमहर खगड़िया जिलाक मानसी थाना क्षेत्रक सरसवा गांव मे वज्रपात हेबास एक गोट युवकक मौत हेबाक बात कहल जा रहल अछि। सरसवा गांवक निवासी समसागर चौधरीक पुत्र 21 वर्षीय बिट्टू कुमारक मौत मवेशी चरेबाक दौरान बिजली खसबा सं भेल अछि। एकरा अतिरिक्त बिहार भरि मे आजुका आंधी तुफान में आदमी मरबाक खबर अछि।


text:
हुनका देखि हमरा तखन लागल जेना ओ आपा सँ बाहर भऽ गेल छथि. बेधडक हिन्दी मे बजने जा रहल छलाह...ये कर देंगे...वो कर देंगे....जिंदा जला देंगे....सूली मे लटका देंगे. हम हुनका शांत कऽ दलान पर बैसा देलियनि आ कहलियनि कोन काज रहैत अछि गरमयबाक...ओहुना गरमी की कम छैक. अवस्थो केँ कनेक खियाल कयल करू.... ओ ताहि पर कहलनिअवस्था केँ छोडू....ओहिना हम नहि भोकडि रहल छलहुँ...बताह थोडहि ने भऽ गेल छी. कोनो चीजक हद होइत छैक. तखन हमरा हँसी लागि गेल, कहलियनि-अहाँ ककरा हिन्दी मे गरिया रहल छलहुँ? ओ ताहि पर फेर गरम भऽ गेलाह, पुन- जोर सँ बाजि उठलाह-यौ सभ साल टाट लगयबा काल फूलचनमा दू बीत कऽ हमरा धराडी दिस घुसका देल देइत अछि, नहि बाजब तऽ फेर ओ तऽ घरो ढाहि देत आ हमरा मोटरी बान्हि विदा कऽ देत गाम सँ. लगैए जे गाम मे सभ सभकेँ उपटयबाक फिराक मे लागल अछि. कोनो चीजक हद पार भऽ जाइत छैक तखन तऽ फेर.... हम हुनका कहलियनि-अच्छा चुप भऽ जाउ...बातचीत सँ सभ समस्याक निदान संभव छैक. खुरचन भाइ पुनः बाजि उठलाह-रहल बात हिन्दी मे गरिअयबाक तऽ मैथिली अपन सभक मातृभाषा अछि आ ई दुनियाक सभ भाषा सँ बेसी मधुर लगैत अछि हमरा आ एहि भाषा मे ककरो गरिया एकर मधुरता समाप्त नहि करय चाहैत छी. दोसर ओकरा पर हम बिगडल छी आ तेहन स्थिति मे मैथिली मे कहि ओकरा मधुरक मारि नहि मारय चाहैत छलहुँ. ओकरा तऽ जानि बूझिकऽ हिन्दी मे गरिया रहल छलहुँ जे गरतैक तऽ सुधरत. खुरचन भाइक मुख पर क्रोधक साफ झलक छल मुदा तखन हुनक ई बात सुनलाक बाद हमरा बुझबा मे आयल जे भाइक मोन मे मैथिलीक प्रति कतेक प्रेम छनि.
— नवकृष्ण ऐहिक


text:
पटना। अनुसूचित जाति, जनजाति, पिछड़ा आ अति पिछड़ा वर्ग क आबादी वाला गाम आ टोला कए संपर्क पथ स जोड़बा लेल सरकार अभियान चलाउत। एकरा लेल भूमि क समस्या आड़े नहि आउत। सड़क क लेल स्वेच्छा स भूमि बिक्री क लेल तैयार नहि भेला पर रैयती जमीन क सरकार भू-अर्जन अधिनियम 1984 क तहत अधिग्रहण करत। जानकारी क अनुसार राजस्व आ भूमि सुधार विभाग कए इ निर्धारित करबाक अछि जे उपलब्ध राशि क आधार पर कौन-कौन जिला कए प्राथमिकता देल जाए। राशि क आवंटन सेहो विभाग करत। अंचलाधिकारी सम्पर्क पथ क लेल चयनित भूमि क लेल विक्रेता कए भूमि क भुगतान चेक स करताह। प्रस्तावित योजना मे जतए भू-स्वामी स्वेच्छा स अपन रैयती भूमि सम्पर्क पथ क लेल देबा लेल तैयार नहि हेताह ,ओहि ठाम अधिग्रहण करि भू-अर्जन कैल जाएत।
मुख्य पृष्ठ समाचार ग्रामीण सड़क क लेल अधिग्रहित होएत जमीन


text:
कलकत्ता : मिथिला कल्याण परिषद रविदिन रवीन्द्र भवन रिषड़ामे विद्यापति स्मृति पर्व समारोह केर आयोजन केलक. परिषद द्वारा 32म आयोजन मे लेखक-निर्देशक शम्भूनाथ मिश्र केर नाटक 'मिथिलाक अभिशाप' केर मंचन भेल. कार्यक्रमक पहिल सत्र मे मंचासीन प्रफुल्ल कोलख्यान, भवनाथ झा, लक्ष्मण झा 'सागर', जीबेन्द्र मिश्र, किरण झा आदि लोकनि अपन वक्तव्य रखलनि. अंजना इस्सर ओ रोशन कुमार झा द्वारा गीत-संगीत केर कार्यक्रम प्रस्तुत कएल गेल. संचालन रंजित कुमार झा 'पप्पू' केलनि.
दहेज़क विरोध मे जागरुकता पसारबाक उद्देश्य सं आयोजित नाटक 'मिथिलाक अभिशाप' एक दिस दर्शक कें खूब हंसओलक त' दोसर दिस लोककें सन्देश देबय मे सफल रहल. व्यंग्यात्मक संवाद आ चरित्र नाटक कें मनोरंजक बनओने रहल संगहि दर्शककें जोड़बा मे सफल रहल. भरी संख्या मे आएल दर्शक जेना नाटक देखबा लेल अपन सीट पर जमल रहथि, नाटकक सफलताक गवाही भेटि रहल छल. नाटकमे भाग लेबय बला प्रमुख कलाकार छलाह शंभूनाथ मिश्र, श्रीमती शशिता राय, दिनेश मिश्र, संजय ठाकुर, आनंद किशोर ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.


text:
भरि दिअ.
डीडी न्यूज के वेबसाइट... वेब डिवीजन के लेल 23 टा कंटेंट एक्जक्यूटिव चाही. ई वेकैंसी ओना एक साल के कंट्रैक्ट पर अछि मुदा नीक काज करब तं बढ़ा देल जाएत. एहि दौरान अहां के 20 हजार टका मासिक वेतन देल जाएत.
मीडिया के आईकाल्हि जे हाल अछि ओहि मे ई नौकरी नीक ऑप्शन अछि. अगर अहां पत्रकारिता के कोर्स या पत्रकारिता मे पीजी डिप्लोमा छी आ अहांके पास कम सं कम एक सालक पत्रकारिता के अनुभव अछि तं अहां लेल ई बड़ नीक अवसर अछि.
फॉर्म भरि क भेजय के लास्ट डेट अछि 30 जून. तं देर नहि करु जल्दी सं फॉर्म भरि एहि पता पर पठा दिऔ-
The Assistant Director (HR)
Doordarshan News,
Room No- 520, Tower-B, Fifth Floor,
Doordarshan Bhawan,
Copernicus Marg,
News Delhi-110001
फॉर्म भरय आ बेसि जानकारी लेल एहि लिंक के क्लिक करु-
DD NEWS
या फेर एहि लिंक के क्लिक करु- डीडी वेकैंसी
अहां सभ के हमर शुभकामना...


text:
पटना। पटना हवाई पर सोमदिन सांझ स विशेष सरगरमी छल। राति करीब साढ़े नौ बजे क आसपास एकटा विशेष विमान पहुंचल। किंगफिशर क एहि विशेष विमान स बिहार मे बदलाव कए एकटा आओर उम्मीद पटनाक धरती पर उतरल। बिहार क धरती स अपन कैरियर शुरू करनिहार लिकर किंग से प्रख्यात युनाइटेड ब्रेवरीज गु्रप क चेयरमैन विजय माल्या बिहार मे संभावना तकबा लेल पहुंच चुकला अछि।
दरभंगा एयरलाइंस आ सहारा एयरलाइंस क बाद किंगफिशर एयरलाइंस तेसर एहन विमाणान कंपनी अछि, जेकर मालिक या त बिहार मे जन्म लेने छथि आ एहि ठाम स कॅरियर शुरू केने छथि।
पटना हवाई पर उतरैत देरी माल्या पटनाक पूरान स्मरण मे डूबी गेलाह। कहलथि आजुक यात्रा हमरा लेल अतीत क यात्रा जइसन अछि। एयरपोर्ट परिसर मे संवाददाता स गप करैत ओ कहला जे बिहार हुनकर पहिल प्रेम जेकां अछि, एकरा शराब मे डूबलाक बादो नहि बिसरि सकैत छी, आखिर हाथीदह मे लागल हमर कंपनीक पहिल इकाई बिहार मे अछि। ओ कहला जे अपन प्रवास क दौरान ओ एहि ठाम अपन विस्तार क संभावना कए तकताह।
-
Malya jee bahut bahut dhanyabad Bihar me apan project lagabu atay aab bahut besi neek bhavishya chhaik Bihar aabay wala kalhi chhi
Comments are closed.


text:
जनकपुर: नेपाल सरकार द्वारा देल जायवला विद्यापति पुरस्कारक घोषणा भ' गेल अछि. एहि पुरस्कारक तहति पांच विधा मे उल्लेखनीय कार्य हेतु प्रतिवर्ष 5 गोटे कें सम्मानित कएल जाइछ.
एहि वर्षक लेल विद्यापति मैथिली साहित्य पुरस्कार जनकपुरक रामानंद युवा क्लब कें, विद्यापति मैथिली कला-संस्कृति पुरस्कार श्याम सुंदर यादव कें, विद्यापति मैथिली अनुसंधान पुरस्कार डॉ वासुदेव लाल दास कें, विद्यापति मैथिली पाण्डुलिपि पुरस्कार चन्द्रशेखर लाल शेखर कें ओ विद्यापति मैथिली अनुवाद पुरस्कार धीरेंद्र प्रेमर्षि कें देल जयबाक घोषणा भेल अछि. साहित्य पुरस्कार लेल २ लाख टाका तथा शेष चारि हेतु १ लाख टाका पुरस्कार राशि राखल गेल अछि.


text:
मिथिलाक
पहिचान पान-मखान आ उपर सं टुकुर तकैत पूर्ण चानक संग नानाविधि ओरियान केर
पावनि कोजगरा सं नवविवाहितक सफल गृहस्थजीवनक आकांक्षा जुडल अछि. पूनम केर
राति मे अरिपन पडल आँगन केर चुहचुहिए अलग रहैत छैक. आसिन पूर्णिमा कें
मनाओल जायवला कोजगरा मे वर केर चुमान माय- पितियानि, दीदी-भाउज ओ पीसी-मौसी
द्वारा कायल जाइत अछि. एकर संगहि बाबा-काका, बाबू-भैया सभ द्वारा
दूभि-अच्छत देल जाइत अछि. वर गोसाउन सहित जेठ परिजन सं आशीष ल' गृहस्थ
जिनगीक सफलता केर कामना करैत छथि.
वरक सासुर सं डाला अबैत अछि जाहि
मे धान, दूभि, मखान, पानक ढोली, नारियल, केरा, सौंस सुपारी,
यज्ञोपवीत, लौंग, इलायची, चानिक कौड़ी, दही, मधुर सजा क' राखल रहैत अछि.
सामग्री सभ पौती सभ मे राखल रहैत अछि जे मिथिलाक हस्तकला केर उत्कृष्टता
प्रदर्शित करैत अछि. पहिने पौती सभ सं लोक कनियाक लूड़ि-व्यवहारक अंदाज
लगबैत छल. वरक चुमान सासुर सं आयल दूभि-धान सं होइत अछि. सासुरे सं आयल
पान-मखान ओ मधुर बाँटल जाइत अछि. लछमी केर आह्वान मे लोक भरि राति जगैत
अछि. मान्यता छैक जे शरद पूर्णिमाक राति आकाश सं अमृत वर्षा होइत अछि. राति
भरि जगबाक लेल कौड़ी खेलबाक प्रथा रहल अछि. ओना कोजगरा केर विधि मे वर अपन
सार संग कौड़ी खेलैत छथि. तखन बेस हंसी-ठिठोली केर माहौल रहैत अछि.
आइ-काल्हि कोजगरा केर राति अनेक ठाम सांस्कृतिक कार्यक्रम आयोजित कयल जाइत
अछि. कोजागरा नव विवाहित केर बियाहक बाद पहिल आसिन पूर्णिमा कें होइत अछि.
भनहि कोजगरा नवविवाहित केर पर्व अछि मुदा एहि मे समूचा गामक लोक उत्सवक आनद लैत अछि. एहि मे सभ जाति वर्गक लोक सामान रूप सं भाग लैत छथि. मिथिला मे जातीय समरसता केर नीक उदहारण अछि कोजगरा.
(मिथिमीडिया डेस्क)


text:
कलकत्ता मैथिली रंगमंचक पहिचान ‘कोकिल मंच’ अपन 28म वार्षिकोत्सव मना रहल अछि. एहि अवसर पर नाटकक मंचन सहित रंगारंग कार्यक्रम राखल गेल अछि. कोकिल मंचक कलाकार अपन 36म प्रस्तुति देबाक हेतु आइ-काल्हि अभ्यास क’ रहल छथि.
एही मासक 29 तारीख कें रविदिन सुधांशु शेखर चौधरी लिखल मैथिली नाटक ‘बेलक मारल’ केर मंचन कएल जाएत. गंगा झा केर निर्देशन मे कलाकुंज (कलामंदिर) प्रेक्षागृह मे कलाकार लोकनि नाट्य प्रस्तुति देताह. संगहि किरण झा केर संचालन मे रंगारंग सांस्कृतिक कार्यक्रम सेहो रहत.
वरिष्ठ रंगकर्मी नबोनारायण मिश्र मिथिमीडिया कें जनओलनि जे एहि अवसर पर कोकिल मंचक स्मारिका सेहो विमोचित होएत जाहि मे नाट्यविधा सहित साहित्य आदिक सामग्री प्रकाशित भ’ रहल अछि. कोकिल मंच साले-साल आयोजनक संगे स्मारिका बहार करैत अछि.
जनतब दी जे कोकिल मंच मैथिली नाटक कें समर्पित संस्था अछि जे साल मे कम सं कम एकटा नाटकक मंचन करैत आबि रहल अछि. एहि मंचक कलाकार लोकनि मैथिली सहित कतेको भाषाक टीवी सीरियल वा सिनेमा मे अभिनय क’ रहल छथि.
29 कें महानगर मे छी त’ रविदिन छै आ सांझ 5.30 बजे सं आयोजित ई नाटक एकदम्मे मिस करएबला नै अछि. बेसी सं बेसी संख्या मे आबि क’ नाटक सहित सम्पूर्ण कार्यक्रमक सपरिवार आनंद ली.
जनतब दी जे कार्यक्रम मे प्रवेश निर्बाध छै.


text:
संपूर्ण मिथिलावासी सँ हमर अपील!
संपूर्ण मिथिलावासीकेँ सूचित करैत अपार हर्ष भऽ रहल अछि जे आगामी २० जुन सँ २९ जुन २०११ धरि सौराठससौलासभा के मुहुर्त अछि। हलाँकि विगत किछु सालमें एहि सभाके समर्थन मूल्य में नहि सिर्फ ह्रास आयल बल्कि लगभग इ महत्त्वपूर्ण प्रथा लगभग लोपोन्मुख भऽ गेल अछि। जखन कि मैथिलवैवाहिकसभाके रूपमें प्रख्यात एहि सभाके मूल्य किनकहु सँ छुपल अछि से बात नहि। जेना-जेना हमरा लोकनि झूठ आ आडंबरमें फंसैत गेलहुँ, तहिना-तहिना मैथिली एवं मिथिलाके सर्वमान्य सिद्धान्त सभके छोड़ैत गेलहुँ। अतः समग्र मैथिल समाजसँ आग्रह जे एहि सभाके पुनर्जीवित करैक लेल, एकर गरिमाके पुनरुत्थान करैक लेल फेर सँ सभ केओ एकजूट भऽ के सभाके सफल आयोजन हेतु बेसी सँ बेसी संख्यामें सहभागी बनी।
एहि अभियानके जोर-शोरसँ प्रचार करय हेतु हमर निवेदन जे अपने जाहि गाम-शहर-बाजारमें जतेक मैथिल होइ, ताहि ठाम समुचित विज्ञापन एवं जन-जागरण के माध्यमसँ सभसँ सम्पर्क करैत हुनका लोकनिकेँ सौराठ सभामें उचित सहभागिता हेतु निवेदन करी।
जय मैथिली! जय मिथिला!!
अपनेक विचार पढबाक आश में - प्रवीण चौधरी ‘किशोर’


text:
पटना । केंद्रीय मानव संसाधन विकास मंत्री कपिल सिब्बल कहला अछि जे बिहार क किशनगंज मे स्थापित भ रहल अलीगढ़ मुस्लिम विश्वविद्यालय (एएमयू) कैम्पस क सबटा कानूनी अड़चन दूर भ चुकल अछि। शीघ्र कैम्पस क निर्माण कार्य शुरू होएत। एएमयू कैम्पस क शीघ्र स्थापना लेल राशि विमुक्त करबाक मांग ल कए मंत्री लग पहुंचल बिहार क विभिन्न राजनीतिक दल क एकटा शिष्टमंडल से गप करैत सिब्बल कहला जे एएमयू कैम्पस क निर्माण मे आ रहल सबटा कानूनी बाधा दूर भ गेल अछि। निर्माण कार्य शुरू करेबा लेल राष्ट्रपति स मंजूरी मांगल गेल अछि। हुनकर स्वीकृति भेटला पर निर्माण कार्य शुरू क देल जाएत। किशनगंज क सांसद मौलाना असरारूल हक क नेतृत्व मे गेल शिष्टमंडल मे विधान परिषद मे नेता प्रतिपक्ष प्रो.गुलाम गौस सेहो शामिल छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
कलकत्ता/ दड़िभंगा. विगत किछु समयसं मैथिली सिनेमाक विकासक लेल किछु सजग नवतुरिया आगू आबि रहल छथि. हुनका लोकनिमे अपन भाषा, संस्कृति, कला आदिक प्रति अशेष सम्मान आ असीम प्रेम बुझना जाइछ. आइ प्रत्येक क्षेत्रमे मैथिल युवा वर्ग किछु ने किछु क’ रहल छथि. अपन मातॄभाषा आ मातृभूमिक लेल. एहने किछु मैथिल युवजन एकटा मैथिली फ़िल्म ल’ क’ आबि रहल छथि जकर नाम अछि 'प्रेम प्रतिज्ञा'.
अपन मिथिला फ़िल्म प्रोडक्शनक बैनरक नीचां बनल 'प्रेम प्रतिज्ञा' मिथिलावासी कें अपन घर-आंगन, संस्कृति आ दर्शकक मांग कें धियानमे रखैत विशेष चहटगर गीत, मधुर संगीत, हंसी-मजाक, एक्शनसं भरपूर फ़िल्म अछि. निर्माता छथि- ओम शंकर राज आ दीपक चौधरी. युवा निर्देशक चंदन मिश्र द्वारा निर्देशित एहि फ़िल्मक कथा-पटकथा आ गीत लिखने छथि दीपक दीवाना आ अनर्जित शर्मा. सुन्नर संगीत देने छथि शिव मनमोही. फ़िल्मक गीत कें अपन मधुर स्वर देने छथि विकास झा, देवानन्द झा, साक्षी, राधा पाण्डेय, आ रंजना झा. लगभग एक सय सं बेसी एलबम कए चुकल लहेरियासरायक हरिपट्टीक निवासी दीपक दीवाना मुख्य नायक आ पूजा कौशिक मुख्य नायिका छथि. नवोदित कलाकार मे ओमशंकर राज आ पलक. सह कलाकार छथि गुज्जर रंगीला, ज्ञानी रावत, हीरा देवी, चंदन राय, संजय भंडारी, आ कोमल मिश्रा. फ़िल्मक कथा ओहन व्यक्ति कें सजग क’ रहल अछि जे बेटाक मोह मे आबि बेटा-बेटीमे अन्तर क’ बेटी पर घोर अत्याचार, बालिका पर उत्पीड़न करैत अछि. फ़िल्मक शूटिंग मिथिलाक प्रमुख स्थल पर भेल अछि जाहिमे दरभंगा, मधुबनी सहित मुजफ़्फ़रपुर, वैशाली, राजगीर आदि महत्वपूर्ण स्थानक नाम अछि. फ़िल्मक विषय-वस्तु, गीत संगीत, प्रभावी अभिनय आदि देखैत ई फ़िल्म निश्चित रुपेण मिथिलाक दर्शकक बीच अपन लोकप्रियता हासिल करत. (Report/Photo : भास्कर झा)


text:
- बाढ़िक हरहराइत पानि मे सभ किछ बहि गेल. गाम- घर...गाछ-बिरिछ...माल- जाल... दोकान-दौरि सभ किछ. एकरे संग रेल- सड़क सम्पर्क सभ कटि गेल. सड़क...पुल...पटरी सभ बहि गेल. बाहर सं जे माल... सामान सभ आबैत छल सभ बंद भs गेल. जखन चारु कात पानिए पानि अछि त आएत केना. जे किछ ऊंच स्थान अछि. लोक सभ शरण लेने छथिन्ह. शहरक इलाका जतए ऊंच स्थान पर लोक सभ कोनो तरहे जिनगी बचाबय मे लागल छथिन्ह. ओहि ठाम सेहो सभ किछ केर दिक्कत अछि. परेशानी अछि. खाय पिबय...कपड़ा लत्ता सभ किछ केर परेशानी. कुसहा मे बांध टूटला बीस- इक्कीस दिन भेलाह सं आओर बाहर सं सामान के आनाय-जनाय बंद भs गेलाह से सामान केर जबरदस्त कमी भ गेल अछि. कपड़ा-अनाज... चावल... दाल.. तेल... मसाला... नून सं लsक मोमबती...सलाई माचिस तक. दु टका केर बिस्किट तक नहिं मिलि रहल अछि बाजार मे. सामानक सप्लाई बंद भेलाह सं सभ किछ केर दिक्कत भ गेल अछि. लोक खाय पिबय के सामान के लेल तरैसि रहल छथिन्ह. ई त शहरक हाल अछि... बाजारक हाल अछि. दूर- दराज केर बाढ़ि मे फंसल लोक केर हालत के त सिर्फ अंदाजा लगा सकय छी. ऐहन मे जखन बाहर सं... सरकार दिस सं कोनो राहत केर सामान... खाय पिबय केर सामान आबैत अछि त लोक के बर्दाश्त नहिं होय छनि. जखन देखय छथिन्ह कि दु चारि टा लोक के राहत द s क सामान वाला वापस जा रहल अछि आ दोसर ठाम जा रहल छथि त ओ हुनका सं ओ सामान छिनय चाहय छथिन्ह. ऐहन छिननाय के चोरि... लूट के श्रेणी मे नहिं राखल जा सकैत अछि. ई सभ भूखल पिआसल लोक के... अपना आंखिक सामने मे भूख सं बिलखैत परिजन के दम तौड़ैत देख चुकल लोक के जिनगी बचाबय के एकटा आखिरी किरण... आखिरी उपाय बुझाएत छनि. हुनका लगैत छनि जे आब हमहु नहिं बाचब. केहुना किछ खाय पिबय लेल मिलि जाए ते जिनगी बचाएल जाए. हेलीकॉप्टर सं गिराएल गेल सामान के पाबय लेल मारि भs रहल अछि. जखन हफ्ता...दस दिन...बीस दिन भूखल रहब... पिआसल रहब तखन बुझाएत जे एक एक दाना केर कि महत्व होएत अछि. ओहि मे राहत दल केर संग खनाय केर पैकेट देख अगर लोक ओकरा लेबय लेल टूटि पड़य छथिन्ह त कोनो भारी दोष नहिं कहल जा सकैत अछि. ई ओहि हालात केर एकटा सत्य अछि. एहि सं मुंह नहिं मोड़ल जा सकय अछि.
कि कि नहि कराएत ई बाढ़ि... ki ki nai karaait ee baarhi
Subscribe to: Post Comments (Atom)


text:
आकृति:मुख्य लेख/जुन, २०१७
कोशी टप्पु वन्यजन्तु आरक्ष (English: Koshi Tappu Wildlife Reserve) कोशी नदीक तटमे रहल संरक्षित क्षेत्र छी । कोशी टप्पुक स्थापना वि.स. २०३२ (सन् १९७६) सालमे भेल अछि । कोशी टप्पु वन्यजन्तु आरक्ष १७५ वर्ग किलोमिटर क्षेत्रफलमे पसरल अछि । ई आरक्ष सुनसरी, सप्तरी आ उदयपुर करि तीनटा जिलामे पसरल अछि । सन् १९८७ मे रामसार सूचीमे सूचीकृत भेल नेपालक पहिल बडका रामसार क्षेत्रक रूपमे परिचित ई आरक्षमे विभिन्न ४८९ प्रजातीक चिरइसभ, २१९ दुर्लभ अर्ना आ ११/१२ टा दुर्लभ डल्फिन एतय संरक्षित करि राखल गेल अछि । एतय प्रत्येक वर्ष विश्व सिमसार दिवस तथा राष्ट्रिय चिरई महोत्सव मनाएल जाइत अछि । कोशी टप्पु वन्य जन्तु आरक्षण दक्षिण पूर्वी तराईक सुनसरी जिलामे सप्तकोशीक तटमे अवस्थित अछि । ई आरक्ष वि.सं. २०३२ साल (सन् १९७६) मे लोपोन्मुख अवस्थामे रहल अर्ना (जङ्गली भैँस)सभक संरक्षित बासस्थानक रूपमे स्थापना भेल छल । (पूरा लेख...)


text:
Eenadu News Network के न्यूज पॉर्टल लेल काफी संख्या पत्रकारक जरूरत
अछि. ई भर्ती सीनियर आओर मिडिल लेवल के पत्रकार लेल अछि.
भर्ती हिंदी, अंग्रेजी, बांग्ला, मराठी, गुजराती, तमिल आओर कन्नड भाषा के लेल भ रहल अछि. अहां अगर ज्वाइन करय चाहय छी तं अहां के एहि कोनो भाषा संग अंग्रेजी के नीक ज्ञान होबाक चाही.
अगर अहां अप्लाई करय चाहय छी तं अहां के बीए आ पत्रकारिता मे पीजी डिप्लोमा जरूर होबाक चाही.
प्रिंट, टीवी आ न्यूज वेबसाइट मे अनुभव राखय वाला लोक के प्राथमिकता देल जाएत.
ई सभ भर्ती रामोजी फिल्म सिटी, हैदराबाद के लेल अछि. अहां हैदराबाद मे काज करय लेल तैयार छी तखन अहां लेल ई नीक मौका अछि.
अहां अपन रिज्यूमे एहि ईमेल पर भेज दिअ-
recruitment.newsportal@eenadu.net


text:
कोसी के कहर Kosi ke kahar
कोसी के कहर
कोसी के कहर सं बिहार के सहरसा... सुपौल... मधेपुरा... अररिया ... पूर्णिया मे कोहराम मचल अछि. कुशहा सं बेकाबू भेल बाढ़िक स्थिति रोज खराब भs रहल अछि. हालत एकदम भयावह भs गेल अछि. लोग सभ कराहि रहल छथिन्ह. लोक सभ के कहनाय छनि जे बिहार मे एहन बाढ़ि कहिओ नहि आएल छल. गाम के गाम बहि गेल अछि. गाम घर के नामोनिशान मिटि गेल अछि. चारु कात पानिए पानि. बाढ़ि सं पचीस लाख सं बेसि लोक प्रभावित छथिन्ह. बचल लोक लोक गाम... घर... सामान सभ छोड़ि भागि रहल छथिन्ह. मुदा जे लोक गाम घर छोड़ि के जा रहल छथिन्ह ओकर सुरक्षा के कोनो इंतजाम नहि अछि. केहुना जान बचय. ई सोचि लोक सुरक्षित जगह पर जा रहल छथिन्ह. लोक के सामने समस्या ई अछि जे जान बचबो करत त खायब कि... पहिनब कि ? राहत या खाय पिबय लेल किछ पहुंचबो करैत अछि त ओ एतेक कम होएत अछि जे लोक केहुना कs भगवान के नाम ल दिन काटि रहल छथिन्ह. एहि मे बीच बीच मे पानि भेला सं हालत आओर खराब भ रहल अछि. लोक मे सरकार के प्रति गुस्सा बढ़ि रहल अछि. ऊंच जगह पर सेहो खाय पिबय के सामान नहि मिलि रहल अछि. चूड़ा... मुरही... सत्तु सेहो नहि मिल पाबि रहल अछि. पिबय लेल साफ पानि नहि मिलि रहल अछि. लोक बाढ़ि वाला पानि पिबय लेल मजबूर छथिन्ह. एहि मे बीमार... बुजुर्ग...बच्चा सभ के परेशानी अहां समझि सकय छी.
बाढ़ि से करोड़ों रुपया के खेती बारी बर्बाद भs गेल अछि. एकटा अनुमान के मुताबिक एक हजार करोड़ सं बेसि के फसल के नुकसान भेल अछि. जान- माल के से भारी नुकसान भेल अछि. लोकहि नहि मवेशी सभ के सेहो पानि मे बहि जाए के आशंका छै. गाय... भैंस... बकरी सभ बहि गेल अछि. हालात एतेक खराब अछि जे कई ठाम सेना के बुलाबय पड़ल अछि. पूरा इलाका मे सब किछ ठप भs गेल अछि. आबय ...जाय के से परेशानी अछि... सड़क...रेल संपर्क से बाधित अछि.
ई आई के गप्प नहि अछि बिहार सभ दिन सं देश मे बाढ़ि सं सभस बेसि प्रभावित राज्य अछि. आधा सं बेसि इलाका के हर साल बाढ़िक कहर के सामना करय पड़ैत अछि. तखनो आई धरि एकर कोनो ठोस हल... समाधान नहिं खोजल गेल. बाढ़िक समाधान राजनीतिक पेंच मे फंसल रहल.
Subscribe to: Post Comments (Atom)


text:
केंद्र स मंजूरी लेल पठाउल गेल 14 करोड क योजना
दरभंगा। पग-पग पोखरि माछ-मखान स प्रख्यात दरभंगा लेल आइ पोखरि मात्र दुर्गंध क जगह बनि गेल अछि। कई सौ पोखरि त शहर स पिछला 20 साल मे गायब भ चुकल अछि। शहर स लुप्त भ रहल पोखरि कए बचेबाक संगहि दुर्गंध दैत पोखरि क सौंदर्यीकरण लेल सेहो प्रयास शुरू अछि। सरकार तक इ मांग पहुंचबा मे देर जरूर भेल, मुदा काफी प्रयासक बाद तैयार भेल दरभंगा लेक डेवलपमेंट प्रोजक्ट कए राज्य सरकार एक झटका मे मंजूरी द देलक। एहि प्रस्ताव कए आब मंजूरी लेल केंद्र लग पठाउल गेल अछि। केंद्र स मंजूरी भेटलाक बाद एहि पर काज शुरू भ जाएत। दरभंगा शहरक स्वरूप निर्धारण मे इ परियोजना काफी महत्वपूर्ण योगदान दैत। एहि परियोजना कए पूरा भेला स जतए दरभंगा कए पुरान पहचान भेटत, ओतहि पर्यटनक क्षेत्र मे सेहो शहर लंबा छलांग लगा सकैत अछि। दरभंगाक विधायक संजय सरावगी के अनुसार 14 करोड 30 लाख टकाक एहि परियोजना कए केंद्र क मंजूरी भेटबाक पूरा संभावना है। एहि योजनाक तहत शहरक तीनटा मुख्य पोखरि हराही, दिग्घी आ गंगासागर कए सौंदर्यीकरण कैल जाएत। ओ कहला जे एहि परियोजनाक तहत एहि तीनू पोखरि कए सबस पहिने प्रदूषणमुक्त कैल जाएत, ओकर बाद एकर चारूकात पार्कनुमा टहलबा योग्य पथ, नौकाविहार आ जलक्रिया स संबंधित आयोजन स्थलक निर्माण कैल जाएत। ओ कहला जे ओ एहि परियोजना कए तैयार करेबा लेल बहुत मेहनत केलथि अछि आ शहर क विकास लेल ओ जी जान स लागल छथि। ओ कहला जे हुनकर इ सबटा प्रयास दरभंगा कए आन महानगर सन बनेबाक सपना कए पूरा करबा लेल अछि। ओ कहला जे दरभंगा एकटा विकसित शहर छल आ एकरा फेर स ओहि रूप मे अनबा लेल ओ एक- एक डेग बढा रहल छथि। ओ कहला जे हुनक प्रयास स राज्य सरकार पहिने राज शमसान माधेश्वर परिसर लेल छह करोड आ लक्ष्मीविलास पैलेस झील लेल दू करोड टका आवंटित क देलक अछि। एहि दूनू ठामक सौंदर्यीकरण लेल डीपीआर तैयार भ रहल अछि। उम्मीद कैल जा सकैत अछि जे अगिला साल एहि परियोजना पर काज शुरू भ जाएत। ओ कहला जे दरभंगा मेडिकल कॉलेज आ अस्पताल क सौंदर्यीकरण लेल सेहो राज्य सरकार टका देलक अछि। जाहि स मेडिसिन वार्ड परिसर मे कैफेटेरिया क निर्माण कैल जाएत। एहि लेल करीब दू करोड टका देल गेल अछि। मेडिकल कॉलेज मे जल-जमाव आ गंदगी कए खत्म करबा लेल पार्क आ अन्य आधारभूत संरचना लेल प्रयास कैल जा रहल अछि। स्थानीय विधायक कहला जे दरभंगा क विकास लेल राज्य पर्यटन विभाग आ मुख्यमंत्री शहरी विकास योजनाक तहत टका क प्रावधान कराउल जा रहल अछि। उम्मीद अछि एहि सब परियोजना कए पूरा भेला पर शहरक लोक कए मनोरंजन लेल कईटा स्थान उपलब्ध भ सकत संगहि शहर कए एकटा नव स्वरूप आ पहचान भेटत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
जयनगर से खजुरी दौड़ल ट्रायल इंजन
विनीत ठाकुर
जयनगर, मधुबनी। जयनगर नेपाली रेलवे स्टेशन सँ आई खजुरी तक रेल इंजन क सफल ट्रायल भेल। आई बुध दिन नव निर्मित बड़ी रेल लाइन पर ट्रायल इंजन क परिचालन वर्षो से कायम भारत- नेपाल मध्य सांस्कृतिक, धार्मिक, वैवाहिक संबंध केँ आओर सशक्त बनेबा लेल मील स्तंभ सिद्ध होयत आ आजुक दिन इतिहास क पन्ना मे लिखायत।
भारत- नेपाल क अहि नव रेल परियोजना क अन्तिम चरण क काज संपन्न भेला बाद आई बुध दिन नेपाली रेलवे स्टेशन से निर्माण एजेंसी इरकॉन इंटरनेशनल प्राईवेट लिमिटेड क महाप्रबंधक रवि सहाय आ जयनगर रेलवे स्टेशन अधीक्षक राजेश मोहन मल्लिक संयुक्त रूपेँ झंडी देखाय विदा कयलनि।
निर्माण एजेंसी क महाप्रबंधक रवि सहाय जनौलनि जे जयनगर- जनकपुर- वर्दीवास क ६९ कि मी बड़ी रेल लाइन क निर्माण काज पहिल चरण मे २९ कि मी कुर्था तक अंतिम चरण मे अछि आ आशा अछि जे वर्ष क अंत तक अहि रेल खंड पर परिचालन आरंभ भs जायत। संम्प्रति आई ट्रायल इंजन केँ लगभग आठ कि मी , जयनगर से खजुरी तक सफल परीक्षण कयल गेल। ट्रायल इंजन पर चालक देवनारायण राय,सहायक सुभाष कुमार, इरकॉन इंटरनेशनल क महाप्रबंधक रवि सहाय, स्टेशन अधीक्षक राजेश मोहन मल्लिक,ए जी एम दीपक कुमार, डीजीएम विनोद कुमार सिंह, विवेक निगम आ नेपाल क अभियंता विनोद ओझा सहित अन्य अधिकारी खजुरी तक गेलाह।
नव ट्रैक क कारणे इंजन १५-२० कि मी क गति सँ चलाओल गेल । महाप्रबंधक जनौलनि जे ट्रायल क बाद ट्रैक पर ब्लास्टर मालगाड़ी से खसाय पैकिंग कार्य कयल जायत। अहि रेल परियोजना क घोषणा वर्ष २००७ मे तत्कालीन रेल मंत्री लालू प्रसाद दरभंगा से जयनगर बड़ी लाईन क उद्घाटन क समय कयने छलाह। अहि परियोजना केँ वर्ष २०१४तक पूरा करबाक छलैक परंतु मधेश आन्दोलन आ राशि क अभाव क कारणे विलंब भेलैक। प्रधानमंत्री श्री मोदी जी क जनकपुर यात्रा पश्र्चात कार्य मे अपेक्षित प्रगति भेल।


text:
जन्मशत वार्षिकी संगोष्ठी
मधुबनी के सरिसवपाही मे मैथिलीक प्रख्यात विद्वान तंत्रनाथ झा आओर सुभद्र झाजीक जन्मशत वार्षिकी भs रहल अछि. एकर आयोजन दिल्ली के साहित्य अकादमी आओर सरिसवपाही के साहित्यिकी के ओर सं कएल गेल अछि. दू दिनक एहि संगोष्टी मे करीब पचास टा विद्वान अपन-अपन व्याख्यान देताह. जाही मे डॉ अमरनाथ...डॉ सुरेश्वर झा... डॉ रामदेव झा... जीवकांत... गोविंद झा... चंद्रनाथ मिश्र अमर शामिल छथिन्ह. संगोष्ठी मे सुभद्र झा जीक पुत्र डॉ भाष्कर झा सेहो अएताह. भाष्कर जी इलाहाबाद विश्वविद्यालय सं जुड़ल छथिन्ह. ललित नारायण मिथिला विश्वविद्यालय के कुलपति डॉ पद्माशा झाजी सेहो एहि संगोष्ठी मे रहताह. मैथिलीक विकास के लेल एहन संगोष्ठी...कार्यक्रम बराबर होएत रहबाक चाही. आसपास के लोक के सेहो एहि कार्यक्रम मे शामिल भ फायदा उठएबाक चाही.
हमर ईमेल:-hellomithilaa@gmail.com
Subscribe to: Post Comments (Atom)


text:
रंगशाला निर्माणके लेल जमीन उपलब्ध
जनकपुरधाम २६ । जनकपुरमे सुविधासम्पन्न रंगशाला निर्माण होबए जा रहल अछि । जमीनक उपलब्धताक समस्याके कारण प्रक्रिया आगु नहि बढि सकल छल । मुदा, रंगशाला निर्माणक लेल जनकपुरधाम–१४ रजौलमे जमीन उपलब्ध भेलाकबाद रंगशाला निर्माण करिबकरिब निश्चित भेल अछि ।
जनकपुरमे प्रस्तावित ‘श्री राम जानकी बहुउद्देशीय अन्तराष्ट्रिय रंगशाला’ निर्माणके लेल जनकपुर–१४ मे लक्ष्मण मन्दिर अधिनस्त १६ विघा १७ कठ्ठा १९ धुर १ कनमा जमीन चयन कएलगेल अछि ।
प्रदेश २ सरकार लक्ष्मण मन्दिर अधिनस्त ओ जमीन रंगशाला निर्माणके लेल चयन करबाक निर्णय करैत राष्ट्रिय खेलकुद परिषदके जानकारी करओलक अछि ।
संघीय सरकारक नीति तथा कार्यक्रम अनुसार राष्ट्रिय खेलकुद परिषद जमीन उपलब्ध करएबालेल प्रदेश सरकारके कहने छल । जाहि अनुसार प्रदेश सरकार ई जमीन उपलब्ध करओने श्री राम जानकी खेलकुद विकास संस्थाक अध्यक्ष दिनेश पुर्वे जानकारी देलन्हि ।


text:
अषाढ ४ गते,राष्ट्रिय जनता पार्टी नेपालक नेता राजेन्द्र महतो दोसर चरणके चुनावमे कोनो हालतमे भाग नै लेबके बतौलनिअछि । प्रमुख तीन पार्टी आ सरकार मिलक देशके विखण्डन कऽर खोज्ने कहति ओ सभ ओयके रोक आन्दोलनमे गेल दाबी कएलनि ।
शनिदिन रिपोर्टर्स क्लब आयोजना कएने साक्षात्कारमे राजपाके नेता महतो कहलनि, ‘तीनदलसभ देशके भाँड् आ विखण्डन कऽर लग्लासँ बाध्य भऽक हमसभ शान्तिपूर्ण आन्दोलन सार्वजनिक कएनेछि ।’
पैघ दलसभ मधेश आ थरुहटके एक होब नै देबके षड्यन्त्र कऽरहल आरोप लगबति कहलनि यीसभ मुलुकके समस्यामे फसाबके काज कऽरहलअछि ।’
ओ प्रदेश नम्बर २ के निर्वाचनके मिति घुस्काबके निर्णयमे अपनसभक कोनो भिऽ सहमति नै रहल जिकिर कएलनि । सरकारके मुर्खके संज्ञा दैत कहलनि, ‘ २ नम्बर प्रदेश मात्र मधेश नै अछि ।
राजपाके सहमतिमे निर्वाचन घुस्कौने कहबलासभ महामूर्ख अछिः राजेन्द्र महतोके कहब0
अषाढ ४ गते,राष्ट्रिय जनता पार्टी नेपालक नेता राजेन्द्र महतो दोसर चरणके चुनावमे कोनो हालतमे भाग नै लेबके बतौलनिअछि । प्रमुख तीन पार्टी आ सरकार मिलक देशके विखण्डन कऽर खोज्ने कहति ओ सभ ओयके रोक आन्दोलनमे गेल दाबी कएलनि ।


text:
मैथिली फिल्म मुखियाजी एखन फेर चर्चा मे अछि. असल मे सलमान खान केर फिल्म 'दबंग-2' केर पोस्टर पर सलमान केर स्टाइल मुखियाजी सं मैच क' रहल अछि. कतेको लोक एकरा नक़ल बतबैत छथि. जतय मैथिली सिनेमा सं बॉलीवुड केर सिनेमा मे नक़ल करबाक बात सपनो मे नहि सोचल जा सकैत अछि, ओतहि एकहि समान पोस्टर देखि आश्चर्य होयब स्वभाविक अछि. एहि विषय मे जखन मैथिली फिल्म 'मुखियाजी' केर निर्देशक विकास झा सं पूछल गेल त' ओ पहिने अपन हंसी रोकि नहि सकलाह फेर कहलनि जे हमरा सभ एक साल पहिने मुखियाजी कें एहिना प्रचारित केने छलहुं. दबंग 2 केर पोस्टर मुखियाजी सं मिलइए, त' एकरा नक़ल कहब उचित नहि, तखन ई संयोग अछि. मुदा एहि सं एतेक साबित होइछ जे मैथिली सिनेमा ककरो सं पाछू नहि अछि. निरंतर फिल्म निर्माण होइत रहल आ नव सोचक संग बढ़ल गेल त' मैथिल दोसर सं पहिने सोचइए आ जओ किछु करब शुरू कयल जाय त' दू डेग आगू भेल जा सकैत अछि. खैर जे हो मुदा मैथिली फिल्म दर्शक आ मैथिली समर्थक लेल ई अति आह्लादक विषय अछि.
(Report: मिथिमीडिया सिने ब्यूरो)


text:
ढहल भीत, उजडल चार,
ताहि तर एकगोट वृद्ध ठाढ,
टूटल चश्मा, पथरायल आँखि,
निहारि रहल छथि रस्ता,
बाट तकैत अपन लाल सभ केँ,
जे छथि दूर कतओ कोनो शहर में,
मस्त अपन-अपन दुनिया में,
भुतियायल शहर’क चकाचौन्ध में,
छोडि अपन वृद्ध माय-बाप केँ,
एहि दीन-हीन हाल में,
आई छथि ओ मुँह ताकैत,
एकगोट रोटी’क टुकडा’क लेल,
ओहि वृद्ध’क आत्मा विलाप छन्हि कय रहल,
आई छथि ओ सोचि रहल,
ओs पोसलथि कोना के,
अपन चारि गोट धिया-पूता केँ,
अपन एक कोठलीक भीतक घर में,
आई छथि ओ प्रश्न कय रहल,
की हुनक चारि गोट पुत्र’क चारि टा मकान में,
छन्हि हुनका लेल एक्को टा कोना नहि?
नोट- पेशा सँ मेडिकल रिप्रेजेंटेटीव छी, दिन भरि अस्पताल आ डॉक्टर सभहक क्लिनिक'क चक्कर लगबैत रहैत छी। एहि क्रम में कतेको लोक सभ सँ जान-पहचान होयत रहैत अछि। गप्प'क क्रम में नव-नव अनुभव आ नव-नव बात सिखय के भेटैत अछि। किछु दिन पहिने बंगलोर'क एकटा अस्पताल में बैसल रही। बगल में बैसल एकगोट वृद्ध सँ गप्प कय रहल छलहुँ। हुनक डबडबायल आँखि आ जीर्ण-शीर्ण काया देखि के मोन द्रवित भs गेल। इ कविता ओहि वृद्ध सँ भेल वार्त्तालाप पर आधारित अछि। पाठक लोकनि सँ आग्रह जे एकरा मात्र एकटा पद्य नहिं बुझी। इ एकटा यक्ष प्रश्न अछि जे जाहि माता-पिता अपन धिया-पूता के पालि-पोसि के पैघ करय छथि आ एकदिन वैह धिया-पूता हुनक सुधि नहिं लय छन्हि। वृद्धाश्रम के की प्रयोजन? यदि हमर इ रचना कोनो एहन लोकनि केँ सोचय के लेल बाध्य करतन्हि तs हम अपन प्रयोजन सफल बुझब।
- क़ुन्दन कुमार मल्लिक
ग्राम- बलियारी, डाक- झंझारपुर,
जिला- मधुबनी (बिहार)- ८४७४०४,
ई-मेल- kkmallick@gmail.com
सम्पर्क-+९१-९७३९००४९७० (बंगलोर)


text:
मनामा
मनामा (अरबी: المنامة Al Manāma IPA: [ˈmanaːma]) एक बहराइनक राजधानी आ सबसँ पैग शहर छी, जेकर जनसंख्या १,५७,००० अछि । लाम्बा पर्सियन खाडीक महत्त्वपूर्ण व्यापारिक केन्द्र, मनामा, बहुत विविध जनसंख्याक भेल घर छी । सउदी अरब आ ओमानक सत्तारूढ राजवंशके पोर्चुगल आ पर्सिया नियन्त्रण आ आक्रमणक अवधि पछा, बहराइन १९ अम शताब्दीक ब्रिटिश आजादी संगसंग अपनाके एक स्वतन्त्र राष्ट्रक रूपमे स्थापित केलक ।
यद्यपि मनामा आ मुहर्राक दुनु जोडी शहरसभ १८०० मे एकचोटि स्थापना भेल देखैन्त अछि ।[२] मुहर्राक, एकर रक्षात्मक स्थानक कारणसँ पैग प्रभाव परल छल एहिल १९२१ तक बहराइनक राजधानी छल । मनामा व्यापारीक राजधानी आ बहराइन द्वीपक (आइल्याण्ड) मुख्य प्रवेश द्वार बन्ल ।[३] २० अम शताब्दीमे, बहराइनक तेलक खपतसँ जल्दिही विकास भेल आ १९९० क दशकमे एक समृद्ध विविधीकरण अन्य उद्योगसभमे विस्तार करै लगल आ मध्यपूर्वमे मनामाके महत्त्वपूर्ण वित्तीय केन्द्रमे परिवर्तन करै मद्दत केलक । मनामाके अरब संस्कृति द्वारा अरब संस्कृतिक वर्ष २०१२ कऽ सम्मान सम्मानित केलक ।[४][५]
विषय सूचीसभ
नामाकरण[सम्पादन करी]
मनामा नाम अरबी शब्द المنامة (अनुवादित:al-manãma) सँ व्युत्पन्न कएल गेल अछि जेकर अर्थ "विश्राम स्थाल" या "सपनासभक स्थान" होएत अछि ।[६]
इतिहास[सम्पादन करी]
बहराइनक उत्तरी समुद्री तटमे कास्य युगमे भेटल मानव बस्तीक प्रमाण छी । दिलमुन सभ्यता ईसा पूर्व ३,००० कऽ समयमे बसल, मेसोपोटामिया, मगन आ सिन्धुघाँटीक सभ्यता बीच एक महत्वपूर्ण क्षेत्रीय व्यापारक रूपमे सेवा करैत आएल अछि ।[७][८]
सरकार[सम्पादन करी]
ऐतिहासिक रूपमे, मनामाके अखन मनामा सूक आ मनामे फोर्ट (अखन गृहमन्त्रालय) कऽ रूपमे चिनैत अछि, जे दक्षिणदिश मात्र सीमित अछि । यद्यपि ई शहर अखनक नयाँ उपनगरीय विकासका साथ पुराना छिमेक गाँउसभके शामिल करै शहरी विकास भेल अछि । आज मनामाक इलाकासभ ई प्रकार समावेश अछि:
मनामा बहराइनक पाँच राज्यपालसभ मध्येक एक, राजधानी राज्यपालक भाग छी । २००२ तक ई अल-मनामाक नगरपालिकाक अंश छल । परिषदसभ राज्यपालसभमे अवस्थित अछि । २००६ मे आठ निर्वाचन क्षेत्रसभमे क्यापिटल गवर्नेट भित्रर मतदान कएल गेल छल ।[९]
अर्थव्यवस्था[सम्पादन करी]
मनामा बहराइन अर्थव्यवस्थाक केन्द्र बिन्दु छी । जब हालक वर्षसभमे पेट्रोलियम कमजोर होएत गेल अछि आ अन्य उद्योगसभकेको वृद्धिक कारण, ई अर्थव्यवस्था क मुख्य आधार छी ।[१०]
सन्दर्भ सामग्रीसभ[सम्पादन करी]
- ↑ Annual Population of Urban Agglomerations with 300,000 Inhabitants or More in 2014, by Country, 1950-2030 (thousands), World Urbanization Prospects, the 2014 revision, Population Division of the United Nations Department of Economic and Social Affairs. Note: List based on estimates for 2015, from 2014. Retrieved 11 February 2017.
- ↑ Ben Hamouche 2008, p. 185.
- ↑ Ben Hamouche 2008, p. 186.
- ↑ Manama Capital of Arab Culture 2012
- ↑ Ministry of Culture: Manama as the Bahraini Capital of Arab Culture
- ↑ Room 1997, p. 223.
- ↑ Al-Nabi 2012, p. 17.
- ↑ Dumper & Stanley 2007, p. 243.
- ↑ "बहराइन न्यूज एजेन्सी –निर्वाचन, २००६". २८ अगस्ट २००६. http://english.bna.bh/?action=elections. अन्तिम पहुँच तिथि: १९ नोभेम्बर २०१७.
- ↑ CIA World Factbook – Bahrain (retrieved 2 December 2006)


text:
पटना । कैबिनेट राज्य मे निजी विश्वविद्याल क स्थापना स संबंधित विधेयक क प्रस्ताव कए सेहो मंजूरी द देलक। कैबिनेट क मंजूरी क बाद आब बिहार मे निजी विश्वविद्यालय क स्थापना संभव भ जाएत। विधानमंडल क चालू सत्र मे एहि सब विधेयक कए पेश कैल जाएत। काफी दिन स एहि पर मंथन चलि रहल छल। कैबिनेट क पिछला बैसार मे सेहो एहि स संबंधित विधेयक अनबाक तैयारी छल। बताउल गेल जे निजी विश्वविद्यालय स्थापना कए सरकार मंजूरी दैत मुदा ओहि पर किछु हद तक नियंत्रण रखबाक सेहो प्रावधान कैल गेल अछि। नगर निगम एरिया मे निजी विश्वविद्यालय लेल कम स कम 5 एकड़ जमीन होएब आवश्यक अछि, जखनकि निगम क बाहर क इलाका मे कम स कम 10 एकड़ जमीन जरूरी अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
नव दिल्ली. भारतक राजधानी दिल्ली मे मैथिली लोक रंग (मैलोरंग ) द्वारा आयोजित
पंचदिवसीय मलंगिया नाट्य महोत्सवक पाँचम आ अंतिम नाटक 'ओरिजनल काम' केर
सफलतापूर्वक संपादन भेल. मंच संचालक ऋषि कुमार झा नाटक प्रारंभ हेबा सं
पूर्व आजुक पाहुन जे पी सिंह कें मंच पर आमंत्रित क' हुनका मैलोरंगक वरिष्ठ
रंगकर्मी पवन कान्त झाक हाथे पुष्पगुच्छ आ प्रतीक चिन्ह सं सम्मानित
करौलनि आ तत्पश्चात पाहुनक करकमल सं मैथिली रंगमंच, टीवी सीरियल आ फिल्म मे
स्थापित अभिनेता आ युवा रंगकर्मी नीलेश दीपक कें 'रंगकर्मी श्रीकान्त
मंडल सम्मान-2012' सं सम्मानित
करौलनि. सम्मान प्राप्तिक क्रम मे नीलेश
दीपक अपन अभिनय शुरुआत करबाक श्रेय मलंगियाजी कें देइत कहलनि जे धन्य छी
हमरा
लोकनि जे मलंगियाजी सन नाटककार कें लिखल नाटक मे अभिनय करबाक अवसर
प्राप्त होइत अछि. मैलोरंग द्वारा पूर्व नियोजित नाटक अपन पूर्वनिर्धारित
समय सं प्रारंभ भेल. दर्शकक उपस्थिति सं प्रेक्षागृह खचाखच भरल छल आ नाटक
संपन्न हेबा काल धरि चुँइ शब्द नै कियो बाजल, बाजल त' मात्र थोपड़ी पर थोपड़ी
आ लागल त' मात्र ठहक्का पर ठहक्का.
ठेंठ देहाती टोन मे मैथिली, हिन्दी आ
अंग्रेजी संवादक समावेश बेस रोचक रहल जे कखनो हँसबा पर आ छनहि मे कनबा
पर सेहो विवश करैत छल. ई नाटक गामक ओहि परिवारक समस्या पर आधारित छैक जत'
ज्ञानक अभाव मे घरक मुखिया छोड़ि कियो ई निर्धारित नहि क' पबैत अछि जे कोन
काज केर प्राथमिकता कखन देल जाय वा कोन काजक नहि अर्थात ओरिजनल काम कोन
छैक आ कोन समय पर कोन काज अत्यावश्यक. मलंगिया जीक नाटकक विशिष्टता ई छनि
जे ग्रामीण परिवेशक ओहि विषय वस्तु कें सभक सोझा आनि रखै छथि जे कतबहु दिनक
बाद मंचित होइत देखब तहियो वर्तमाने परिस्थितिक आभास कराओत. एहने सन
किछु आभास ओरिजनल काम केर सन्दर्भ मे सेहो कहल जाय, जुग कतबहु आधुनिक भ'
गेल हो मुदा ई गूढ़ गप्प एखनो धरि देखबा मे अबैत अछि से मात्र ग्रामीणे
परिवेश मे नहि अपितु शहरी वातावरण मे सेहो दृष्टिगोचर होइत अछि. उक्त
विषय पर मंचित एहि नाटकक निर्देशक छलाह प्रकाश झा, मुख्य नायकक भूमिका मे
मुकेश झा (कम्पनी), नायिका ज्योति झा (स्त्री), अनिल मिश्रा (सफीक), प्रवीण
कश्यप (उचितलाल), अमरजी राय (जीवलाल), अमित अकेला (शिवलाल), राधाकान्त
(खूबलाल), राजीव मिश्रा (चन्द्रकान्त), दीपक ठाकुर (भगता), सोनिया झा
(दारोगा) आ रॉकस्टार झा (गुरु)। भगैत आ रीदम-रमेश मल्लिक, ध्वनि
संयोजन-राजीव मिश्रा, गायन-रॉकस्टार झा, अमरजी राय, अमित अकेला. उपरोक्त सभ
कलाकार अपन अपन चरित्र कें पूर्ण इमानदारीक संग प्रस्तुत केलनि जकर सभस'
पैघ प्रमाण छल जे दर्शक दीर्घा दिस स' अनवरत थोपड़ीक गड़गड़ाहटि. नाटक संपन्न
भेलाक उपरान्त मैलोरंग दिस सं अभिनेता मुकेश झा आ ऋषि कुमार झा एहि आयोजन
कें सफल बनेबा मे महीनो सं लागल कार्यकर्ता आ दूर-दूर स' आयल संस्था जे
एहि महोत्सव मे भाग नेने छलाह हुनका लोकनिक आभार व्यक्त करैत समस्त दर्शक आ
मीडियाकर्मीक सेहो आभार व्यक्त केलनि. (Report/Photo: मनीष झा 'बौआभाइ')


text:
प्रवीण नारायण चौधरी
हेमन्त ऋतु के आगमन संग मातारानी – शक्तिदात्री भवानी जननी पूजाक विशेष अवसर घर-घर दुर्गा पाठ भ रहल अछि। आइ मिथिलाक घर घर मे नवरात्र क कलश स्थापना भ गेल। नवरात्र मनुष्य क संगहि समस्त प्राणी जगत लेल शुभ फल ल कए आयल अछि। एहि साल मां भगवती क आगमन आ प्रस्थान दूनू शुभ फलदायक अछि। एहि साल मां दुर्गा क आगमन हाथी पर भ रहल अछि जखन कि मां दुर्गा प्रस्थान सेहो हाथी पर सवार भ करतथि। हाथी पर आगमन आ हाथी पर प्रस्थान दूनू उत्तम योग अछि। एहि स समाज, देश, प्रदेश मे सुख-समृद्धि आउत आ विकास क नव बाट बनत। एहन मे हमरो कर्तब्य बनैत अछि जे एहि शुभ घड़ी आध्यात्म सँ जुड़ल अति मननीय रहस्य ऊपर चर्चा करी आ सौभाग्यशाली मित्र संग समस्त मानव समुदाय – जीवमण्डल हेतु कल्याणकारी कर्म व वचन के प्रवाह करी।
सर्वप्रथम भगवती के नौ रूप – नवदुर्गाके जानकारी प्राप्त करी।
१. शैलपुत्री
वन्दे वाञ्छितलाभाय चन्द्रार्धकृतशेखराम्।
वृषारूढां शुलधरां शैलपुत्री यशस्विनीम्॥
माँ दुर्गा अपन पहिल स्वरुप में ‘शैलपुत्री’क नामसँ जानल जाइत छथि। पर्वतराज हिमालयक घर पुत्रीक रूपमें उत्पन्न होयबाक कारण हिनकर ई ‘शैलपुत्री’ नाम पड़ल छल। वृषभ-स्थिता माताजीकेर दाहिना हाथमें त्रिशूल आर बायाँ हाथमें कमल-पुष्प सुशोभित अछि। यैह नव दुर्गाओंमें प्रथम दुर्गा छथि।
२. ब्रह्मचारिणी
दधाना करपद्माभ्यामक्षमालाकमण्डलू।
देवी प्रसीदतु मयि ब्रह्मचारिण्यनुत्तमा॥
माँ दुर्गाकेर नव शक्तिकेर दोसर स्वरुप ब्रह्मचारिणी केर अछि। एतय ‘ब्रह्म’ शब्दक अर्थ तपस्या अछि। ब्रह्मचारिणी अर्थात् तपकेर चारिणी – तपकेर आचरण करयवाली। कहल गेल छैक – वेदस्तत्त्वं तपो ब्रह्म – वेद, तत्त्व आर तप ‘ब्रह्म’ शब्द के अर्थ थीक। ब्रह्मचारिणी देवीक स्वरूप पूर्ण ज्योतिर्मय एवं अत्यन्त भव्य अछि। हिनक दाहिना हाथमें जपकेर माला एवं बायाँ हाथमें कमण्डलु रहैत अछि।
३. चन्द्रघण्टा
पिण्डजप्रवरारूढा चण्डकोपास्त्रकैर्युता।
प्रसादं तनुते मह्यं चन्द्रघण्टेति विश्रुता॥
माँ दुर्गाजीकेर तेसर शक्तिक नाम ‘चन्द्रघण्टा’ अछि। नवरात्रि-उपासनामें तेसर दिन हिनकहि विग्रहकेर पूजन-आराधना कैल जैछ। हिनक ई स्वरूप परम शान्तिदायक आर कल्याणकारी अछि। हिनकर मस्तकमें घण्टीके आकारक अर्धचन्द्र अछि, यैह कारणसऽ हिनका चन्द्रघण्टा देवी कहल जाइत अछि। हिनक शरीरक रंग स्वर्ण-समान चमकीला अछि। हिनक दस हाथ अछि। हिनक दसो हाथमें खड्ग आदि शस्त्र व बाण आदि अस्त्र विभूषित अछि। हिनक वाहन सिंह अछि। हिनक मुद्रा युद्ध लेल उद्यत रहबाक होइत अछि। हिनक घण्टीसँ निकैल रहल भयानक चण्डध्वनिसँ अत्याचारी दानव-दैत्य-राक्षस सदैव प्रकम्पित रहैत अछि।
४. कुष्माण्डा
सुरासम्पूर्णकलशं रुधिराप्लुतमेव च,
दधाना हस्तपद्माभ्यां कूष्माण्डा शुभादस्तु मे॥
माँ दुर्गाजी केर चारिम स्वरुपक नाम कूष्माण्डा अछि। अपन मन्द-हलुक हँसीद्वारा अण्ड अर्थात् ब्रह्माण्डके उत्पन्न करबाक कारणे हिनका कूष्माण्डा देवीके नामसऽ अभिहित कैल गेल अछि। जखन सृष्टिक अस्तित्व नहि छल, चारू कात अन्हार परिव्याप्त छल तखन यैह देवी अपन ‘ईषत्’ हास्यसँ ब्रह्माण्डक रचना केने छलीह। अतः यैह सृष्टिक आदि-स्वरुपा, आदि शक्ति छथि। हिनका सँ पूर्व ब्रह्माण्डक अस्तित्व रहबे नहि कैल।
५. स्कन्दमाता
सिंहासनगता नित्यं पद्माश्रितकरद्वया।
शुभदास्तु सदा देवी स्कन्दमाता यशस्विनी॥
माँ दुर्गाजीक पाँचम स्वरुपके स्कन्दमाताक नामसऽ जानल जाइत अछि। ई भगवान् स्कन्द ‘कुमार कार्तिकेय’ नाम सऽ सेहो जानल जाइत छथि। ई प्रसिद्ध देवासुर संग्राम में देवता सभक सेनापति बनल छलाह। पुराण सभमें हिनका कुमार आर शक्तिधर कहैत हिनकर महिमाक वर्णन कैल गेल अछि। हिनकर वाहन मयूर अछि। अतः हिनका मयूरवाहनक नाम सऽ सेहो अभिहित कैल गेल अछि।
६. कात्यायनी
चन्द्रहासोज्ज्वलकरा शार्दुलवरवाहना।
कात्यायनी शुभं दद्यादेवी दानवघातिनी॥
माँ दुर्गाक छठम स्वरूपक नाम कात्यायनी अछि। हिनका कात्यायनी नाम पड़बाक कथा एहि प्रकार अछि – कत नामक एक प्रसिद्ध महर्षि छलाह। हुनक पुत्र ऋषि कात्य भेल छलाह। ओ भगवती पराम्बाक उपासना करिते बहुत वर्ष धरि बड कठिन तपस्या केने छलाह। हुनकर इच्छा छलन्हि जे माँ भगवती हुनक घर पुत्रीक रूपमें जन्म लैथि। माँ भगवती हुनक एहि प्रार्थनाके स्वीकार कयने छलीह। किछु काल पश्चात् जखन दानव महिषासुर केर अत्याचार पृथ्वीपर बहुत बढि गेल तखन भगवाऩ् ब्रह्मा, विष्णु आ महेश तीनू गोटे अपन-अपन तेजक अंश दैत महिषासुरक विनाशक लेल एक देवीकेँ उत्पन्न केलाह। महर्षि कात्यायन सर्वप्रथम हिनक पूजा कयलन्हि। यैह कारण सऽ ई कात्यायनी कहेली।
७. कालरात्री
एकवेन्नि जपकर्णपुरा नग्न खरस्थिता,
लम्बोष्ठी कर्णिकाकर्णि तैलभ्याक्ताशरीरिणी,
वामपादोल्लासल्लोहलताकान्ताक्भुषणा,
वर्धनामुर्धध्वज कृष्णा कालरात्रिभयङ्करी॥
भगवती दुर्गाके सातम स्वरूप कालरात्रिकेर नाम सऽ जानल जाइत छथि। हिनक दैविक शरीरक रंग गाढा कारी जेना घनघोर अन्हरिया राइत समान अछि। हिनक केश छितरायल छन्हि। गर्दैनमें बिजलोता समान चमकैत बिजलीक माला छन्हि। हिनक तीन टा नेत्र छन्हि। एक-एक ब्रह्माण्ड समान गोल-गोल देखैत छन्हि ई तिनू आँखि। साँस लैत आ छोड़ैत आइगक ज्वाला निकैल रहल छन्हि। गदहाक वाहन पर आरूढ (सवार) छथि। दाहिना ऊपरका हाथ संसारके कल्याण हेतु आशीष देबाक मुद्रामें छन्हि, दाहिना निचुलका हाथ निर्भय शक्तिक प्रतीक बनल छन्हि; बाम भागक ऊपरका हाथमें कील-काँटी छन्हि आ निचुलकामें कुरहैर।
बहुत भयावह देखा रहल छथि मुदा हमरा लोकनिकेँ सदिखन सुन्दर फल प्रदान केनिहैर सदिखन केवल आशीर्वाद दऽ रहल छथि, एहि हेतु हिनक नाम शुभङ्करी पड़ल छन्हि। दुर्गा पूजाक सातम दिन पारंपरिक रूपसँ हिनक पूजा कैल जाइत छन्हि।
८. महागौरी
स्वेते वृषे समारूढा श्वेताम्वरधरा शुचिः,
महागौरी शुभांग दद्यान्महादेवप्रमोदता!
भगवती दुर्गाजीके आठम शक्ति स्वरूपके महागौरी नाम सँ जानल जाइत अछि। ओ मात्र श्वेत वस्त्र धारण करैत छथि आ पूर्णतया श्वेत-स्वरूपा लगैत छथि। गौरवर्ण होयबाक कारणे महागौरी कहाइत छथि। वास्तविकता एहेन छैक जे भगवान् महादेव संग विवाह हेतु देवी एहेन घोर तपस्या केलीह जेकर परिणामस्वरूप कोयलो सऽ कारी झमास बनि गेलीह, मुदा जखन महादेव के प्रसन्न केलीह तेकर बाद देवाधिदेव हुनका गंगाजल सऽ रगड़ि-रगड़ि अपन अलौकिक प्रेमभाव सहित स्नान करेलाह आ तत्क्षण दुधिया गोराइ प्राप्त करैत माँके नाम महागौरी पड़ल।
हिनक चारि टा हाथ छन्हि आ बैलकेर सवारी प्रयोग करैत छथि। दाहिना ऊपरका हाथ कल्याण हेतु आशीर्वाद देवाक मुद्रामें छन्हि। दाहिना निचुलका हाथमें त्रिशूल छन्हि। बामा ऊपरका हाथमें डमरु छन्हि। बामा निचुलका हाथ वरदायिनी मुद्रामें छन्हि।
दुर्गा पूजाकेर आठम दिन हिनक पूजा-अर्चना कैल जैछ। हिनका सँ हमरा सभके सच्चाई आ ईमानदारिता संग सदिखन कर्म करबाक लेल उद्यत रहबाक लेल भेटैत अछि, असत्यके माता अपनहि सँ भक्तसँ दूर करैत छथि।
९. सिद्धिदात्री
सिद्धगन्धर्वयक्षाद्यैरसुरैरमरैरपि,
सेव्यमाना सदा भूयात् सिद्धिदा सिद्धिदायिनी॥
भगवती दुर्गाक नवम स्वरूपके सिद्धिदात्री नाम सऽ जानल जाइछ। ओ समस्त सिद्धिके देनिहैर छथि, समस्त दैवीक सम्पदा-मुद्रा के प्रदायिनी छथि। मार्कण्डेयपुराण अनुसार – अणिमा, महिमा, गरिमा, लघिमा, प्राप्ति, प्रकाम्य, ईश्विता आ वशीत्व – ई आठ प्रकारके सिद्धि होइछ। लेकिन ब्रह्मवर्तपुराण अन्तर्गत कृष्णजन्मखण्ड अनुसार सिद्धि कुल अठारह प्रकार के होइछ: १. अणिमा, २. लघिमा, ३. प्राप्ति, ४. प्रकाम्य, ५. महिमा, ६. ईश्विता-वशीत्व, ७. सर्वकामवसयिता, ८. सर्वज्ञत्व, ९. दूरश्रवण, १०. परकायप्रवेशन, ११. वाक्सिद्धि, १२. कल्पवृक्षत्व, १३. सृष्टि, १४. संहारकरणसामर्थ्य, १५. अमरत्व, १६. सर्वन्यायकत्व, १७. भावना, आ १८. सिद्धि!
अतः, भगवती के प्रसन्न भेला सऽ भक्तकेँ उपरोक्त समस्त सिद्धिक प्राप्ति होइत छैक।
ॐ तत्सत्!!!!! !..
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
अरनेबा
अरनेबा एकटा फल छैक। काँच अवस्थामे ई हरियर रंगक होएत अछि आर पकला पर पीयर रंगक भ जाएत अछि। एकर काँच आर पकल फल दुनु उपयोग मे आबैत अछि। काँच फलक तरकारी बनाएल जाएत अछि। ई सभ कारणसँ घरक लग लगेबाक लेल ई बहुत उत्तम फल छैक।
एकर काँच फलसँ दूध सेहो निकालल जाएत अछि, जाहिसँ पपेइन तैयार कएल जाएत अछि।
विषय सूचीसभ
परिचय[सम्पादन करी]
चित्रदीर्घा[सम्पादन करी]
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- पपीते की खेती (विकासपिडिया)
- पपीते की खेती
- पपीता : विटामिन 'ए' का खजाना (वेबदुनिया)
- पपीता: फल एक फायदे अनेक


text:
बड़ी दूर भागलपुर | अंगिका कहानी | राकेश पाठक
badi door bhagalpur | Angika Story | Rakesh Pathak
सनिच्चर दिन छेलै। रात के आठ-सवा आठ बजी रहलऽ छेलै। हिन्दी शिक्षक नागेंद्र पाठक अपनऽ एक कोठरी आरो कोठरियै सें लगलऽ भंसा घऽर बला भाड़ा के डेरा में बैठलऽ छेलै। दसमा किलास के एक टा विद्यार्थी टिसन पढ़ी क॑ अभी तुरन्ते गेलऽ छेलै। टी.बी. के ई-बिहार चैनल पर ‘फोल्क जलवा’ कार्यक्रम चली रहलऽ छेलै। असल में नागेंद्र जी के अपनऽ टी.वी. त॑ चार-पाँच महीना पहिलैं बिकी गेलऽ छेलै- पेटऽ के भूख मेटाबै लेली। बारह हजार के बड़का रंगीन टी.वी. सेट अन्न के अभाव में माटी के मोल मात्रा तीन हजार टका में बेची दैल॑ पड़लऽ छेलै। बेसी दिनकऽ नै मात्रा एक-डेढ़ बरिस के पुरानऽ छेलै। आदमी, आदमी केरऽ दुख कहाँ देखै छै। मजबूरी कहाँ समझै छै। खाली अपनऽ सुभिता देखै छै। अपनऽ लाभ देखै छै। टी.बी. कीनै वलां ई नै देखलकै कि चलै-पिफरै सें नचार, पक्षाघात सें पीड़ित मास्टर नागेंद्र पाठक भूख सें बिलखतें अपनऽ कनियांय आरो बेटा क॑ नै देख॑ पारी क॑ टी.वी. बेचै लेली मजबूर होय गेलऽ छेलऽ।
नागेन्द्र जी के बगल के कोठरी में मुजफ्रपफरपुर के कैलाश बाबू रहै छेलै अपनऽ परिवारऽ साथें। गौहाटी के पल्टन बजार में पफल-पफूल के छोटऽ रं दोकान चलाबै छेलै। बड्डी भलऽ आदमी। नागेंद्र जी केरऽ बोलचाल के भाषा अंगिका छेलै। अंगिका जनपद के बांका जिला के रहै बला छेलात मतुर कि हुन्कऽ घरऽ के अगल-बगल उŮार प्रदेश के गाजीपुर, बलिया जिला केरऽ ढेर सिनी मातवर भूमिहारऽ केरऽ घऽर छेलै। वह॑ सिनी के बीच हुनी पललऽ, बढ़लऽ छेलात। एक तरह सें नागेंद्र जी के मातृभाषा अंगिका के साथ-साथ भोजपुरियो होय गेलऽ छेलै। मुजफ्रपफरपुर निवासी कैलाश बाबू संगे भोजपुरियै में बतियाबै छेलात। कैलाश बाबूं समझी गेलऽ छेलात कि मास्टरजी भोजपुरी गीतऽ के रसिक छऽत। सेहे हुनी अपनऽ भंसिया आरो बेटा सें कही देने छेलै कि ई टी बी. पर जखनी पफोलक जलवा के कार्यŘम चलै तखनी टी.वी. के अवाज बढ़ाय दैं ताकि मास्टर साहेब अपनऽ कोठरियै में बैठलऽ-बैठलऽ पफोल्क जलबा में बजै वाला भोजपुरी गीतऽ के रस लिय॑ पार॑। सेहे कैलाश बाबू के टी.वी. चली रहलऽ छेलै। मास्टर जी खटिया पर बैठलऽ-बैठलऽ भोजपुरी गीत के आनन्द ल॑ रहलऽ छेलात। हुनकऽ भंसियां पठकायन जी भंसा घरऽ के दुआरी पर बैठी क॑ रसून छिली रहली छेली।
दू टा नै तीन टा भोजपुरी गीत खतम होला के बाद भोजपुरी के प्रसिź गायिका मालिनी सिंहें अंगिका के एक टा ऐसनऽ गीत गाब॑ लगली छेली जे गीतऽ के बोल आरो भाव बचपनै सें मास्टर जी के खाली मनेप्राण में नै बल्कि रोइंयां-रोइंयां में रची-बसी गेलऽ छेलै। बचपन सें क॑ बेर ई गीत सुनने छेलै। मतुरकी हुन्कऽ मऽन नै अघैलऽ छेलै। बार-बार सुनै के मऽन करै छेलै। कारण ई छेलै कि वू गीतऽ में हुन्कऽ पुरनका जिला के नाम भागलपुरो छेलै। हुन्कऽ सबसें अत्यंत प्रिय शब्द ‘भागलपुर’।
टी.वी. पर मालिनी सिन्हां गाबी रहलऽ छेली-‘‘पिया हो मत करऽ दूर, परवल बेच॑ जैबै भागलपुर….. परवल बेची क॑ झुमका लेबै, हंसुली गढ़ैबै जरूर….पिया हो मत करऽ दूर….’’-हुन्न॑ मालिनी सिन्हा गावी रहलऽ छेली हिन्न॑ मास्टर जी गीत के ताल पर मुड़ी डोलाय-डोलाय गीत के रस-आनन्द ल॑ रहलऽ छेलात। पठकायन क॑ गीत गौनय सें कोय विशेष लगाव नै छेलै। हुनी एक मनऽ सें रसून छिली रहली छेली।
मालिनी सिंहा गैलें जाय रहलऽ छेली-‘पिया हो मत करऽ दूर…. भागलपुर…..’’
अचानक मास्टर जी के कपसै के आवाज सुनी क॑ पठकायन जी हैरान-परेशान होय गेली-हे गे माय की होय गेलै …अखनी त॑ मास्टर जी मुड़ी हिलाय-हिलाय क॑ गाना सुनी रहलऽ छेलै, अखनिये की होय गेलै जे मास्टर जी है रं कपस॑-कान॑ लागलै। ’’ पठकायन घबड़ाय गेली छेली मास्टर जी के अचानक कानतें-कपसतें देखी-सुनी क॑। घबरावै के असल कारण ई छेलै कि पक्षाघात सें पीड़ित होय क॑ इलाज लेली महीना भर नर्सिंग होम में भर्ती रहला के बाद मास्टर जी जखनी डिसचार्ज होलऽ छेलै तखनी नर्स सें लै क॑ डाक्टर समेत सभ्भैं पठकायन क॑ समझैने छेलै कि मास्टर जी क॑ कोनऽ तरह के टेंशन नै होव॑ दिहऽ….टेंशन होला सें स्ट्रॉक होबै के डऽर छै….अबरी स्ट्रॉक होला सें मास्टर जी क॑ बचाना मोसकिल होय जैतै।
टेंशन त॑ डेग-डेग पर छेलै। मास्टर जी अपनऽ आमदनी सें काटी-कपची क॑ जे कुछ बैंकऽ में जमा करने छेलै सब इलाज में खतम होय गेलऽ छेलै। उपर सें माय-बाप के तरपफ सें सिन्नुरदान घरियां पठकायन क॑ जे दू-चार टा सोना के गहना मिललऽ छेलै सेहो बिकी गेलऽ छेलै। प्राइवेट इस्कूल के नौकरी त॑ छुटिये गेलऽ छेलै साथे-साथ इस्कूल के विद्यार्थी सिनी वला
टियूशनऽ छूटी गेलऽ छेलै। इस्कूल में नागेंद्रजी के जगह जे दोसरऽ मास्टर रखलऽ गेलऽ छेलै, विद्यार्थी सिनी ओकरै सें टियूशन पढ॑ लगलऽ छेलै।
मास्टर जी कपसी रहलऽ छेलै। दोनों आंखी सें टप-टप लोर चूबी रहलऽ छेलै, पठकायन हुन्कऽ माथा हंसोती-हंसोती कही रहलऽ छेली ‘‘चुप होय जा गुड्डु के पपा… की होल्हौं हय रंग कैहने कानी रहलऽ छियै…’
पठकायन अपनऽ पति क॑ चुप त॑ कराय रहली छेली मतुर कि हुन्कऽ दोनो आंख डबडबाय गेलऽ छेलै। हुन्न॑ टी.बी. पर गीतऽ के अंतिम कड़ी चली रहलऽ छेलै-‘‘…जैबै भागलपुर… भागलपुर…. भागलपुर….’’ गीतऽ के अंतिम कड़ी खतम होला के साथे-साथ मास्टर जी के कन्नाहट के आवेगो शांत होय गेलै। दोनों गाल लोर सें भीजी गेलऽ छेलै। अपनऽ अंचरा सें मास्टर जी केरऽ दोनो गाल पोछतें हुअें पठकायनें पूछने छेली-‘‘अपने गीत सुनतें-सुनतें अचानक है रं कैहने कान॑ लगलऽ छेलियै जी?’’
कन्नाहट भरलऽ अवाज में मास्टर जी कहने छेलै ‘‘ई गीत सुनी क॑ भागलपुर के, विनोद दादा के, रूक्मी भौजी के, आमोद भैया के बड़ी याद आबी गेलऽ…..’’
‘जनम सें जुड़लऽ जग्घऽ के आदमी सिनी के याद त॑ आबिये जाय छै नी। आदमी पूरा तरह सें कहां भुलाब॑ पारै छै।’’
‘‘गुड्डु के माय….जर-जमीन, जिला-जवार सें उखड़ले आदमी बताब॑ पारै छै अपनऽ जर-जमीन सें उखड़ै केरऽ दुख, अपनऽ जिला-जवार सें बिछुड़ै के दुख।
‘‘से त॑ छै। ’’
‘ई गीत हमरऽ सबसें प्रिय गीत छेकै…..बचपन सें सुनतें ऐलऽ छी। ई गीत में हमरऽ जिला के नाम छै। भागलपुर के नाम सुनथैं बहादुरपुर उच्च विद्यालय जहां सें हम्में मैटि्रक पास करने छी… बरारी रोडऽ के डी.भी.सी. कॉलोनी जहां हम्में विनोद दादा, आमोद भैया के साथें रहै छेलंऽ, तिलका मांझी चौक जहां अंगिका के वीर जोźा तिलका मांझी के करिया पत्थर सें बनलऽ भव्य मूर्ति छेलै, भीखनपुर, सूजागंज, खलीपफाबाग चौक आंखी के सामने नाच॑ लागलऽ छेलऽ….अखनियों नाची रहलऽ छ॑। अपनऽ गाम,अपनऽ जिला के नाम सुनथैं आदमी पता नै कैहने एŮा॑ भावुक होय जाय छै कि भावना पर काबू पाना कठिन होय जाय छै। आंख अपनै आप बह॑ लगै छै।’’
‘‘अच्छा ई सब बात छोड़ियै….बेसी याद करबै त॑ पफेरू अपने कान॑ लगबै। नौ बजी गेलऽ छै, नूनू के आबै के टैम होय गेलऽ छै। बेचारा सबेरे साते बजे मुंहऽ में दू कोर पनिहौतऽ दै क॑ घरऽ सें बहरैलऽ छै। कॉलेज खतम होला के बाद कम्पूटर के दोकानऽ पर डिपटी दै ल॑ पड़ै छै।
की बनैभ॑ आय त॑ पफीस मिलै बला बात छेलै। मतुरकी बच्चा सिनी पफीस नै आनलकै….घरऽ में चावरो त॑ नै होथौं। ’’
‘‘काल्हकऽ दोकानी सें आनलऽ आčा सेर चॉर बचलऽ छै। आčा टा पियाज छै। चार दाना लहसून छै। मरचाय क॑ गुंडी क॑ माड़ के चटकदार झोर बनाय देबै। अपने के बेटां खाय लेथौं…चिंता नै करियै। ‘तों जे उचित समझऽ से करऽ। ’’
पठकायन जी भात आरो मांड़ के चटकारऽ झोर बनाबै लेली भंसा घरऽ में चल्ली गेली। हिन्न॑ मास्टर जी पफरू भागलपुर के बात सोच॑ लगलऽ छेलात-‘भागलपुर जे कहियो हमरऽ घऽर दूआर छेलऽ से आय हमरा सें बड़ी दूर होय गेलऽ छ॑…कहां गौहाटी कहां भागलपुर। ओना त॑ देखलऽ जाय त॑ ई तेज सें तेज चलै बला रेल, मोटर, गाड़ी के जमाना में गौहाटी सें भागलपुर कोय बड़ी दूर नै छै। आज दिन में एक बजे गौहाटी में ट्रेन पर बैठऽ काल सबेरे के आठ बजतें-बजतें भागलपुर टीसण पर उतरी जा। मतुरकी हमरा जैसनऽ एकदम लोथ आदमी क॑ ट्रेन पर चढ़ना-उतरना त॑ भारी कठिन बात छै। पता नै गाड़ी केतना नम्बर प्लेटपफोरम पर लग॑? एक प्लेटपफारम सें दोसरऽ प्लेटपफारम पर टांगी क॑ लै जाय लेली चार टा आदमी के जरूरत। हंऽ ई होव॑ पारै छै कि टैक्सी-गाड़ी रिजपफ करी क॑ गौहाटी सें भागलपुर जाब॑ पारलऽ जाय। गौहाटी में तीन-चार आदमी उठाय क॑ गाड़ी में बैठाय दै आरो भागलपुर में तीन-चार आदमी मिली क॑ रिजपफ गाड़ी सें उतारी लै। मतुर की हमरा जैसनऽ कंगाल रिजपफ गाड़ी केरऽ भाड़ा कहां सें जुटाब॑ पारतऽ…..हे भगवान कोय गरीब-कंगाल क॑ विकलांग नै बनैहऽ या त॑ गरीब बनाबऽ या पफरू विकलांग…दोनो एक साथ नै बनाबऽ…’’यह॑ सब सोचतें -सोचतें मास्टर पफरू भावुक होय गेलऽ छेलऽ। आंखी सें दू बूंद लोर टपकी गेलऽ छेलै। बुदबुदाब॑ लगलऽ छेलऽ भागलपुर बड़ी दूर होय गेलऽ छ॑ हमरा लेली।


text:
16 जनवरी- बिहारशरीफ, आरा, बक्सर, सासाराम, जहानाबाद आओर गया23 जनवरी- दरभंगा, बेगूसराय, भागलपुर, पूर्णिया, मुजफ्फरपुर, छपरा आओर मोतिहारी30 जनवरी- पटना
सुपर 30 जैसन मुफ्त कोचिंग देबय के तैयारी
निशुल्क शिक्षा प्रतियोगिता परीक्षा 2011
आनंद कुमार जीक सुपर 30 सं प्रेरणा ल कइटा दोसर कोचिंग संस्थान सेहो गरीब...आर्थिक रूप सं कमजोर छात्र के मुफ्त कोचिंग देबय के तैयारी मे अछि. बिहार जतय छात्र सभ मे इंजीनियरिंग...मेडिकल के लsक विशेष रुझान रहय छनि ओतेय के लेल ई नीक खबर अछि.
पटना मे इंजीनियरिंग तैयारी के लेल कोचिंग कराबय वाला एकटा संस्थान अछि ब्रिलिएंट साइंस कोचिंग. ब्रिलिएंट साइंस कोचिंग राज्य के 120 विद्यार्थी के मुफ्त कोचिंग देबय के मन बनौलक अछि.
एहि के लेल एकटा परीक्षा लेल जाएत. टॉप 120 विद्यार्थी के निशुल्क कोचिंग के व्यवस्था कएल जाएत. किछ विद्यार्थी के स्कॉलशिप सेहो देल जाएत. ओ परीक्षाक रैंकिंग पर निर्भर करैत अछि.
एहि के लेल अखन जे विद्यार्थी 10वीं मे छथिन्ह ओ एकर फॉर्म भरि सकय छथिन्ह. फॉर्म 6 जनवरी तक मिलत जकरा 8 जनवरी तक जमा करय पड़त. मुदा पटना सेंटर वाला के 18 जनवरी तक जमा करय के सुविधा छनि. फॉर्म भरय के चार्ज अछि 350 टका.
सेंटर के हिसाब सं परीक्षा तीन दिन राखल गेल अछि...
परीक्षा मे मैथ के 20, फिजिक्स के 20, केमेस्ट्री के 20 आओर मानसिक योग्यता केर 15 टा ऑब्जेक्टिव टाइप के सवाल रहत. कुल 75अंक के 75टा सवाल. 70 प्रतिशत सं बेसि अंक पाबय वाला के इंटरव्यू के लेल बुलाएल जएतन्हि.
रिजल्ट 22 मार्च के निकलत. पास होए वाला छात्र के आईएससी के पढ़ाई के संग इंजीनियरिंग के तैयारी मुफ्त मे कराएल जाएत.
एहि बारे मे बेसि जानकारी अहां ब्रिलिएंट साइंस कोचिंग सं ल सकय छी. पता अछि-
ब्रिलिएंट साइंस कोचिंग
ब्रिलिएंट हाउस ( कृष्णा अपार्टमेंट के सामने)
बोरिंग रोड पटना
हेल्पलाइन नंबर-
93868-06850
93868-06851
93868-06852
ब्रिलिएंट के ई नीक कदम अछि मुदा ओ सच मे सीरियस भ ई करैत चाहैत अछि आ सिर्फ नाम कमाएल लेल आओर अपन कोचिंग संस्थान के नाम चमकाबय लेल ई त आगां पता चलत.
Subscribe to: Post Comments (Atom)


text:
प्रीतिलता मल्लिक
पटना । बिजली क मोर्चा पर केंद्र क सौतेलापन झेल रहल राज्य आब प्राकृतिक स्रोत स रोशन हेबाक बाट ताकि रहल अछि। उद्यमी कए आकर्षित करबा लेल राज्य सरकार नवीन आ नवीकरणीय ऊर्जा प्रोत्साहन नीति घोषित करि देलक अछि। एकर तुरंत असर सेहो देखबा मे भेट रहल अछि। नीतिक घोषणाक बाद कईटा कंपनी राज्य मे संयत्र लगेबा लेल प्रस्ताव देलक अछि। बिहार रिन्एबुल इनर्जी डेवलपमेंट एजेंसी (ब्रेडा) क लग सौर ऊर्जा आ बायोमास गैसीफायर स 1250 मेगावाट बिजली उत्पादन लेल कुल 78 कंपनीक प्रस्ताव आएल अछि। सौर ऊर्जा संयंत्र लगेबा लेल 14टा कंपनी प्रस्ताव देलक अछि। एहि स 500 मेगावाट बिजली उत्पादन क लक्ष्य अछि। बायोमास गैसीफायर स बिजली उत्पादन करबा मे 64टा कंपनी रुचि देखेलक अछि। जे विभिन्न जिला मे 750 मेगावाट बिजली क उत्पादन करत। बायोमास गैसीफायर संयंत्र लगेबा लेल 64टा प्रस्ताव कए राज्य निवेश प्रोत्साहन परिषद अपन सहमति सेहो द देलक अछि। गौरतलब अछि जे एखन प्रदेश मे बायोमास गैसीफायर स 50 स्थान पर निजी उपयोग लेल आठ मेगावाट बिजली क उत्पादन भ रहल अछि
कतए केतबा उत्पादन क लक्ष्य
जिला – उत्पादन लक्ष्य – कंपनी
गया, सासाराम, मुजफ्फरपुर- 300 मेगावाट- स्टोन फील्ड, नई दिल्ली
मधुबनी, मोतिहारी, भोजपुर, पटना – 300 मेगावाट- स्टोन फील्ड, नई दिल्ली
मुंगेर- 5 मेगावाट – सेरी, कोलकाता
नवादा- 3 मेगावाट- ग्लैर, कोलकात
मुजफ्फरपुर, गया, भागलपुर, पूर्णिया- साढ़े 5 मेगावाट -अबकस, कोलकाता
औरंगाबाद- 7 मेगावाट – इंडोसोलर रांची
गोपालगंज, खगड़िया- 5-5 मेगावाट – करेलो, नई दिल्ली
मधुबनी, बक्सर, छपरा- 25 मेगावाट – रिस्पांस, कोलकाता
सौर ऊर्जा संयंत्र लगेबा लेल इ कंपनी सेहो देलक अछि प्रस्ताव
श्री वीरांगना स्टील नागपुर 35 मेगावाट, गुजरात क्वाइल्स मुंबई 10 मेगावाट, बीएस ट्रांस कमर्शियल लिमिटेड हैदराबाद आ किस्ट स्टोल मुंबई 35 मेगावाट, मेसर्स टाप बर्थ स्टील एण्ड पावर प्राइवेट लिमिटेड मुंबई 50 मेगावाट, बेल भिरवाला नोयडा 10 मेगावाट आ पार सोलर मुंबई पांच मेगावाट।
———————-
की अछि नव नीति मे
नवीन आ नवीकरणीय ऊर्जा प्रोत्साहन नीति वस्तुत: ऊर्जा क वैकल्पिक स्रोत (सौर, वायु आदि) कए प्रोत्साहन लेल बनाउल गेल अछि। नीति मे एहि स संबंधित इकाइ कए काफी छूट देल गेल अछि। इ नीति नवीन आ नवीनीकरण ऊर्जा स्रोत सहित बायोमास आ बायोगैस आधारित प्रोजेक्ट, को-जेनरेशन प्रोजेक्ट, मिनी, माइक्रो, स्माल हाइड्रो प्रोजेक्ट (25 मेगावाट तक), विंड पावर प्रोजेक्ट, सोलर प्रोजेक्ट, शहरी कचरा आधारित प्रोजेक्ट पर लागू होएत। एकर अवधि पांच वर्ष होएत। मंगलदिन राज्य मंत्रिपरिषद क बैठक मे एहि प्रस्ताव कए मंजूरी देल गेल। एहन इकाई लगौनिहार कए औद्योगिक नीति क तहत भेट रहल तमाम छूट क अतिरिक्त उपकरण पर इंट्री टैक्स आ बिजली ड्यूटी मे छूट क प्रावधान कैल गेल अछि। ऊर्जा सचिव अजय नायक क अनुसार बायो एनर्जी स करीब 2000 मेगावाट, धान क भूसी आ डंठल स करीब 1300 मेगावाट, शहरी कचरा स 80 मेगावाट बिजली पैदा कैल जा सकैत अछि।